
RECIENTEMENTE Departamento di Husticia Mericano a 
anuncia cu nan a confisca e avion presidencial di Venezuela, 
cu ta un Dassault Falcon 900EX na Santo Domingo cu ta 
propiedad y ta ser opera na beneficio di Presidente Nicolas 
Maduro Moros. Inmediatamente riba peticion di Corte di 
Husticia di Southern District of Florida, e avion aki a ser hiba 
Merca, ya cu a keda constata di a comete un cantidad di 
violacion. 
Loke a hala atencion aki na Aruba t’e echo cu e avion aki 
ta registra pa Colindres, kende ta conoci pa registra avion 
(bandera di Aruba), pero mayoria di e avionnan aki ta di tras 
di paisnan di cortina di hero. 


Haciendo nos investigacion, e avion presidencial di Nicolas 
Maduro ta registra T7ESPRT, pero ta registra na San Marino, 
pero bao di e compania di yiu homber mayor di Jorge 
Colindres, cu ta David Colindres. 


Na mes momento tabatin un avion tambe na Santo Domingo, 
registra p’e compania di Jorge Colindres, bao di registro di 
P4EFC, cu ta un registro di Aruba. Esaki a causa e confusion, 
unda a cuminsa circula e informacion cu e avion presiden- 
cial di Nicolas Maduro ta registra pa Aruba. 


KENDE TA JORGE COLINDRES 
Jorge Colindres pa hopi aña caba, via di su compania The 
Registry of Aruba, unda e.o. tin como practica paga tur gasto 
di Inspectornan di Aviacion Civil di Aruba, e.o. bula nan First 
Class pa inspecciona e avionnan cu ta wordo registra, a 
cumpra computer pa Departamento di Aviacion Civil, etc. 
ect (Nota di Red: Practica cu awe ta wordo yama corupcion, 
no integro). 
Den pasado debi na dicho practica Husticia di Aruba kier 
a persigui dos conocido funcionario di Aruba, kendenan 
tabata Agustin Vrolijk, Director di Aviacion Civil y Henry 
Baarh, Director di Departamento di Relacionnan Exterior. 


Registracion di avion y tambe boto, a genera hopi placa pa 


e.o. caha di Gobierno y pa Jorge Colindres su compania sigur. 
Gobierno a bin ta cambiando y Aruba a demanda pa haya 
mas placa, y asina a percura pa Aruba keda representa den 
e compania y asina bin haya abogado Dello Gomez, Joseline 
Croes, awe Director di Cas di Aruba y Junior Croes, kende ta 
un amigo personal di Jorge Colindres. 


AVION CONFISCA 
P'esey ora cu a confisca e avion na Santo Domingo, cu tin 
un balor di 13 miyon dolar, cumpra y saca ilegalmente na 
Merca, a surgi e rumornan cu dicho avion ta registra na 
Aruba. Tabata na Augustus 2019, cu Presidente Nicolas 
Maduro a emiti un order ehecutivo pa cumpra dicho avion. E 
avion a keda exporta ilegalmente for di Merca pa Venezuela. 
Y ta for di mei 2023, e Dassault Falcon, registra bao di nr. 
T7-ESPRT, ta haci mayoria buelo exclusive for di base mili- 
tary na Venezuela na beneficio di Maduro y su aliadonan. 
Unabes cu autoridad Mericano a constata cu e avion ta na 
Santo Domingo, a pidi autoridad Dominicano asistencia pa 
confisca e avion y mande inmeditamente pa Florida. 


E hecho aki a causa mas daño ainda den e relacion entre 
Venezuela y Santo Domingo, te cu awor Nicolas Maduro ta 
demanda Republica Dominicano pa paga tur debe cu nan tin 
na prestamo di crudo na un prijs preferencial. 


Avion di Presidente Nicolas Maduro no ta registra na Aruba 

TRES aña y mey pasa, Aruba a wordo priminti mehoracionnan 
significante den su sistema di educacion, cu un enfoke riba 
modernisa curriculo, mehora training pa maestro, y ekipa 
studiantenan cu e habilidadnan necesario pa e forsa laboral 
global. Sinembargo, e realidad awe ta pinta un cuadro hopi 
mas scur, ya cu poco of ningun progreso significativo a 
wordo haci. 


Curriculo anticua ainda ta dominante 
Un di e metanan principal tabata pa actualisa e curriculo 
escolar anticua di Aruba, haci'e mas relevante pa e deman- 
danan di un mundo cu ta cambiando rapidamente. Esaki 
mester a inclui un enfoke riba tecnologia, entrepreneur- 
ship, y habilidadnan di pensamento critico. Pero, e curri- 
culo ta keda den gran parti stagna, lagando studiantenan 
sin preparacion pa e economia global. En bes di lesnan cu ta 
mira padilanti riba innovacion y solucion di problema, studi- 
antenan ainda ta ricibiendo un educacion tradicional cu falta 
conexion cu industrianan moderno. 


Training di maestro ta keda corto 
Otro promesa clave tabata pa inverti den training di maestro, 
equipando educadornan cu e hermentnan y habilidadnan pa 
inspira y guia e siguiente generacion. En realidad, e falta 
di programanan di training comprensivo a laga maestronan 
ta lucha. Hopi ta uzando ainda metodonan di enseñansa 
anticua cu no ta atrae e studiantenan di awe. En bes di 
fomenta creatividad of pensamento critico, e enfoke aki ta 
contribui na un ambiente di aprendisahe stagna unda studi- 
antenan ta kedando atras di nan pareunan na nivel global. 


Division digital ta aumenta 
Aunke hermentnan digital a wordo introduci durante e 
pandemia, nan tabata simplemente un medida reactivo. En 
bes di un strategia organisa y a largo plaso pa integra tecno- 
logia den e klas, loke nos tin ta un sistema fragmenta unda 
acceso na e hermentnan aki ta desigual. Hopi studiante 


ainda falta acceso adecua na recursonan digital, particular- 
mente den hogarnan di entrada abou, aumentando ainda 
mas e desigualdad den educacion. E inversion priminti den 
hermentnan di educacion digital, cu por a hiba e scolnan di 
Aruba den siglo 21, ta keda en gran parti sin cumpli. 


Sin preparacion pa un mundo globalisa 
E meta final di e reformanan aki tabata pa haci e hubentud di 
Aruba competitivo den e forsa laboral global. Sinembargo, 
sin inversion real den curriculo of training nobo, e sistema 
actual ta fayando den prepara studiantenan pa e deman- 
danan di e mundo moderno. 


Graduadonan ta sigui sali for di scol cu habilidadnan cu ta 
desconecta for di e realidadnan di mercadonan global, limi- 
tando nan oportunidadnan pa exito tanto localmente como 
den exterior. 


E reformanan di educacion di Aruba, destina pa crea un 
futuro mas briyante, a fracasa. Sin e cambionan necesario, e 
studiantenan di e pais ta keda sin preparacion pa e retonan 
cu ta spera nan. 


Despues di 3.5 aña, e promesanan di un sistema di educa- 
cion modernisa, inclusivo, y competitivo ta keda djis esey - 
promesanan. 


Pega den Pasado: E fayo di Aruba su Sistema di Educacion 

ARUBA Tourism Authority (A.T.A.) ta reafirma su compromiso pa 
crecemento y empoderamento di e Industria Cultural y Creativo 
di Aruba cu sosten na Conferencia CreActivo. Destacando e papel 
vital cu e sector ta hunga den nos identidad y den diversificacion 
di e oferta turistico. 


Como e organisacion encarga cu e pilar principal di nos economia, 
A.T.A. ta reconoce cu ademas di turismo, e industria cultural y 
creativo ta uno crucial pa nos pais. 
“E Industria Cultural y Creativo ta esencial pa nos identidad 
nacional y ta brinda un oportunidad pa diversifica e destinacion, 
y e experiencia cu nos por ofrece, tanto na nos comunidad local 
como na nos bishitantenan,” Derchlien Dijkhoff, Senior Product 
Specialist di A.T.A. a duna di conoce. A.T.A. ta compromete pa 
sostene e industria a base di creacion di fundeshi solido, pa 
esaki por sigui crece, crea un impacto positivo pa e comunidad, y 
comparti e rikesa cultural di Aruba cu e bishitantenan. 


A.T.A. ta enfatisa cu e colaboracion cu Go Cultura Foundation ta 
mucho mas cu solamente un aliansa. E ta un esfuerso strategico 
pa crece y fortifica e Industria Cultural y Creativo. Un aspecto 
cu A.T.A. a bin ta enfoca riba dje pa varios aña caba. Asina por 
bisa cu A.T.A. a bin ta traha hunto cu Aruba Art Fair, Celebracion 


Dia di Brazil, SMAC asina cargando nos Carnaval grandemente, 
Fundacion Museonan Arubano cu ta organisa e Bonbini Festival 
semanal, pero tambe por pensa con a traha cu artistanan local p 
acu emebeyecemento di trapi di Rodger’s cu arte mozaiek, y sigur 
por menciona hopi mas ehempel di esfuersonan. Tur ta evento- 
y proyectonan cu ta reconfirma e compromiso di e organisacion 
pa cu e industria aki. Tur ta evento/ proyecto cu ta enrikese e 
panorama cultural di Aruba, y ta duna un plataforma pa e artista 
local y su creatividad sobresali. 
E meta comun entre A.T.A. y Go Cultura Foundation ta pa formalisa 


y desaroya e sector Cultural y Creativo, pa asina sigui 
contribui na desaroyo sostenibel di Aruba. 


A.T.A. ta dedica na empodera e sector cultural y 
creativo, pa medio di educacion y tambe creacion di 
un strategia integral basa riba data. 
E enfoke aki lo yuda guia e industria na un desaroyo 
sostenibel y lo asegura cu cada paso ta basa riba 
evidencia solido. 


E conferencia di CreActivo ta brinda un oportunidad 
valioso pa tur artista, innovador, y lider den e indu- 
stria por sigui desaroya nan talento y habilidadnan 
unico. Un invitacion ta keda na tur artista, creador, 
inovador y visionario pa asisti na CreActivo, unda 
nan lo comparti y conecta segun talento, creativ- 
idad, habilidad, perspectiva creativo. 


Bishita www.gocultura.org pa mas informacion di e 
conferencia cu lo tuma lugar dia 8 y 9 di oktober. 


A.T.A. lo sigui ofrece sosten continuo y colaboracion 
na e industria, contribuyendo asina na un Aruba mas 
fuerte y vibrante. 


Aruba Tourism Authority ta reafirma compromiso 
na industria cultural y creativo 

Laga nos ta sincero: con nos realmente a progresa den e ultimo 
3,5 aña? Turismo ta keda e joya di corona di nos economia, pero 
fuera di esey? Nos a bira financieramente mas fuerte, of nos cuen- 
tanan ta sigui crece mes lihe cu antes? Nos ta mas saludabel, of 
nos ta bringando cu e mesun propositonan di aña nobo? Y kico a 
para di nos poder di compra? Esaki a bay hopi atras den e ultimo 
añanan. Nos entradanan no ta subi hunto cu e costo di bida, y 
haci compras awendia ta parce un actividad di luho. 


Un di e preguntanan mas urgente ta keda e mercado di cas. 
Mientras cu constantemente ta papia di “progreso” y “desaroyo”, 
e prijsnan di cas ta keda inaccesibel pa e Arubiano promedio. Con 
hende hoben por yega na cumpra un cas si e prijsnan ta subi, 
pero nan poder di compra ta baha? Ta parce cu bo mester ta casi 
miyonario pa por cumpra un cas, of bo mester tin suerte y haya 
un herencia di famia. Pa e resto di nos, lamentablemente ta keda 
nos nada otro cu sigui soña di un cas propio. 
Ta dificil pa no tira un bista critico riba nos lidernan politico. Ken 
realmente tin culpa di e situacion aki? Naturalmente nos por 


mustra riba factornan externo – manera e pandemia of aumento 
di prijs di petroleo – pero laga nos ta sincero, decisionnan local a 
causa mes tanto impacto. E maneho no ta parce suficientemente 
dirigi riba fortalece e poder di compra di e Arubiano comun y 
coriente. Mientras cu prijsnan ta subi, e sosten financiero ta keda 
atras, y esaki a causa hopi daño na nos hogarnan. 
Pero laga nos no solamente keha. Con nos por mehora e situacion 
aki? Kisas nos mester stop di solamente papia y cuminsa tuma 
accion di berdad. Inverti den enseñansa, energia sostenibel, y 
sectornan nobo lo haci nos menos dependiente di turismo. Un 
economia cu ta draai riba mas cu un sector ta ofrece mas opor- 
tunidad, no solamente pa nos generacion actual, pero tambe 
pa esunnan cu ta bin. E tempo a yega pa traha riba cambio real 
y duna nos poblacion e oportunidad pa recupera nan poder di 
compra. 
Den corto, nos realmente a bira miho? Of nos simplemente a bira 
miho na acepta e status quo? Ta tempo pa wak seriamente na 
solucionnan, prome cu nos bay mas atras ainda y nos futuro ta 
caba di sink den e realidad economico di awendia. 


Di berdad nos a bira miho? 


Un reflexion riba 3,5 aña Aruba 

Going te XMile to ensure your smile! 


*Scan mi* 


Bo auto ta importante pabo, 
pues e ta importante pa nos tambe. 


Laga nos bay e XMile pabo cu un cobertura 
cu di berdad ta funciona. 


Subi caya sin preocupacion. Cu un cobertura di MotorGuard nos ta yuda 
alivia bo carga ﬁnanciero den caso di un accident desafortuna. 
Cuminsa AWE mes. 


Bishita portal.myguardiangroup.com of bo broker. 
Pabo nos ta bay e ‘extra mile’! 


E luna mundial di Alzheimer, cu ta wordo observa tur september, 
ta un campaña internacional destina pa crea conscientisacion 
riba Alzheimer y otro forma di demencia. Na Aruba e iniciativa aki 
ta cobra relevancia debi n'e embehecimento di e poblacion y e 
creciente necesidad di sosten p'e personanan afecta p'e malesa 
aki. A traves di evento local, ta busca pa educa e comunidad riba 
e señalnan y e sintomanan di Alzheimer, promove un diagnos- 
tico tempran y ofrece recurso n'e cuidadonan kendenan ta funda- 
mental den e bienestar di e pashentnan. Fuera di esey, riba e 
isla ta subraya e importancia di fomenta solidaridad y respet p'e 
personanan cu demencia, como tambe e urgenia di inverti den 
investigacion pa mehora e tratamentonan y e calidad di bida di 
esunnan cu ta sufri di e condicion aki. 


Ta pa e motibo aki mes nos a combersa cu Sabrina Somersein ta 
psicologo di Centro di Memoria, cu ta un policlinica di hospital. 
Loke nan ta haci na Centro di Memoria ta diagnostica e person- 
anan cu tin persona cu problema di memoria, problema cogni- 
tivo, posibel demensia, p'asina duna guia cu experticio. 


Den e luna aki di september ta World Alzheimer Day y Month, cual 
ta dia 21 di september, pero full e luna kier yuda conscientisa 
mas hende tocante e diferente tiponan di demencia. 


Actualmente tin 55 miyon hende rond mundo cu 
demencia y ta premira cu pa 2050 lo bira 139 miyon. 
E ta bay multiplica 3 biaha. Esey kiermen na Aruba, 
mescos cu tur otro parti di mundo tambe e ta bay 
sigui crece. No tin cifra di full Aruba ta pasobra via 
verwijsbrief di dokter di cas e clinica ta haya su pash- 
entnan. Por bisa cu cada biaha e ta bira mas hoben. 
E pashent mas hoben tin 52 aña. 


Segun Somersein, e pashent di 52 aña ta basta jong 
ainda y probablemente e lo a hereda di su famia, cu e 
lo tin demencia for di su mama, tata, tanta, omo, etc. 


E ta sigui splica: "Lamentablemente no tin cura 
pa demencia y tin mas cu 100 diferente tipo di 
demencia. Loke nos haci ta preveni. Si nos preveni 
cu cierto factor di riesgo, nos por baha e chens na 
40% pa no haya demencia. Cierto riesgo manera 
edad halto. Mas nos biba, mas chens nos tin di haya 
un demencia. Hende muhe ta haya mas demencia cu 
hende homber. 


Esey ta nifica cu hende muhe ta biba mas largo, e 
chens ta mas grandi. Genetica tambe ta hunga un rol 
cu tampoco por cambia. Pero por cambia cos manera 
depresion den un hende. Un hende cu no a bay hopi 
scol, cu no a uza of a stimula e celebro, hende cu tin 


presion halto, hende cu tin sucu, hende cu a bebe 
hopi alcohol, cu a haya hopi sla na cabes, cu tin hopi 
polucion unda e ta biba. Tin hende cu colesterol 
halto por aumenta chens pa haya demencia. Tin hopi 


Luna di september ta luna di Alzheimer 


7 
Dialuna 16 september 2024 
LOCAL 
AWEMainta 


factor cu ta hisa e chens pa haya demencia." 


E psicologo ta sigui splica cu hopi hende ta spera cu no pasa cu 
nan, pero lamentablemente 1 den tres hende por haya demencia, 
e no ta discrimina. E por pasa cu ken cu ta. Ta ripara si cu for di 
tempo di COVID hende ta cuminsa cana mas. Mas actividad fisico 
tin, pero ta wak hopi hende cu stroke, hopi hende cu diabetes, 
hopi cu problema dialyse. Hopi hende cu nos generacion cu a 
bebe hopi den pasado, hopi hende cu por a haya sla na cabes 
den deporte, hopi hende cu colesterol halto. Nos mester cuida 
hopi mas y no warda pa cos sosode p'asina nos haci algo. Ora cu 
demencia yega, ya caba dies aña prome e daño a cuminsa poco- 
poco. 


Pa haci test, normalmente e pashent ta bay via verwijsbrief. Nan 
ta acerca dokter di cas pa por haya splicacion di problema di 
memoria. Ora cu haya e verwijsbrief di dokter, nan ta bin Centro 
di Memoria, situa na Hospital bieu y e ora nan lo haya e prome 
cita cu e case manager, cu ta manda un trahado social p'e haci un 
prescreening pa wak si tin of no un problema di memoria. 


E psicologico ta haci un neuropsichologisch onderzoek cu ta test 
diferente area di celebro pa wak si ta lubida, si por tin posibel 
depresion cu por hunga un rol den lubidamento. Ta wak con e 


short term memory ta bay, con e long term memory ta bay, ki 
tempo e cosnan aki a cuminsa, si tin otro malesa. Dokter tambe 
na su banda ta haci su chekeo, ta manda e persona saca sanger 
pa rule out cu no por tin otro cos ta hunga un rol y si ta jong ta 
mand'e haci un MRI y si ta mas grandi ta mand'e un CT Scan pa 
asina rule out cu no por ta un tumor of Hydrasefalus of falta di 
vitamina B. Por tin otro factor cu ta mimik demencia. No ta tur 
ora ta demencia, pero mayoria caso di 2000 pashent cu a mira 
den 10 aña, casi mita tin un tipo di demencia, e psicologo a splica 
por ultimo. 

E eleccionnan di e ultimo añanan na Aruba ta revela un 
tendencia remarcabel: un cantidad creciente di voto pa parti- 
donan cu no ta di e dos partidonan tradicionalmente domi- 
nante, e Movimiento Electoral di Pueblo (MEP) y e Partido di 
Pueblo Arubano (AVP). E cambio aki ta indica un fragmen- 
tacion creciente di e panorama politico riba e isla, cu conse- 
cuencianan considerabel pa e dinamica politico futuro y e 
stabilidad di gobierno. 
Den e eleccionnan di 2001, partidonan cu no tabata 
pertenece na MEP of AVP a ricibi hunto 9.048 voto. E cant- 
idad aki a aumenta na 2005 pa 11.259 voto, loke a indica 
un interes creciente den opcionnan politico alternativo. 
Sinembargo, e eleccionnan di 2009 a mustra un caida pa 
8.226 voto, loke a indica un retroceso temporal den e sosten 
pa partidonan mas chikito. E disminucion aki a continua na 
2013, ora e cantidad di voto pa e partidonan aki a baha mas 
ainda pa 6.038 voto, loke a subraya e vulnerabilidad di parti- 
donan mas chikito den un ambiente politico unda MEP y AVP 
tabata domina. 
No obstante, e eleccionnan di 2017 a marca un recupera- 
cion remarcabel pa partidonan mas chikito, cu un aumento 
significante pa 12.335 voto. E aumento aki a señala un 
interes y sosten renoba pa partidonan pafo di e partidonan 
grandi y estableci. E recuperacion aki a continua na 2021, 
ora e cantidad di voto pa partidonan mas chikito a yega un 
punto culminante di 18.549 voto. E aumento fuerte aki ta 
accentua e influencia y atractivo creciente di partidonan 
mas chikito y nobo den e panorama politico Arubano, y ta 


indica un cambio profundo den e comportacion di voto di e 
poblacion. 
E cifranan aki ta refleha un cambio cla den e panorama 
politico di Aruba. E aumento continuo di voto pa partidonan 
mas chikito ta indica un disminucion di e dominio di MEP y 
AVP, cu pa añanan largo a domina e arena politico. E compor- 
tacion di voto cambiante aki tin implicacionnan grandi pa e 
composicion futuro di parlamento y e dinamica di forma- 
cion di coalicion. Un parlamento fragmentario por dificulta e 
formacion di coalicionnan stabil y aumenta e necesidad pa 
cooperacion entre un variedad mas amplio di partido. 
Pa MEP y AVP, e desaroyo aki ta nifica cu nan mester revisa 
nan strategianan y adapta na un panorama politico cada 
vez mas fragmenta. E influencia creciente di partidonan 
mas chikito por obliga nan pa amplia nan horizonte pa cu 
posibel partnernan di coalicion y busca maneranan nobo pa 
involucra votadornan. Esaki ta indica un cambio den e rela- 
cionnan politico estableci y e necesidad pa enfokenan inno- 
vativo pa mantene e sosten politico. 
Pa e votadornan, e tendencia aki ta ofrece un variedad mas 
amplio di opcion y un posibel representacion mas represen- 
tativo di diferente interesnan den parlamento. E surgimento 
di partidonan mas chikito por conduci na un debate politico 
mas rico y varia, cu mas espacio pa diferente punto di bista 
y opcionnan di maneho. Esaki por fortalece e procesonan 
democratico na Aruba y percura pa un parlamento cu ta 
conecta miho cu e deseonan y necesidadnan di e poblacion. 


E resultadonan electoral reciente ta indica un 
cambio significante den e panorama politico 
di Aruba. E aumento fuerte den voto pa parti- 
donan mas chikito den e ultimo eleccionnan ta 
refleha un disminucion di e influencia di e dos 
partidonan mas grandi y un necesidad creci- 
ente pa diversidad politico. E cambio aki ta 
ofrece tanto oportunidad como reto pa e futuro 
dinamica politico riba e isla. Mientras e parti- 
donan tradicional ta adapta na e realidad nobo 
aki, e panorama politico probablemente lo sigui 
evoluciona, cu un enfasis mas grandi riba coop- 
eracion y inclusion den e politica Arubano. 


Crecemento di partidonan chikito 


Un tendencia den eleccion Arubano 


ELECTORAL 


GUIA 


2024 


Bucuti & Tara Beach Resort is looking to partner with a 
reliable night cleaning company to keep our facilities 
spotless and well-maintained. 


What We Need: 


Consistent nightly cleaning services 
Attention to detail and high standards 
Flexibility and dependability 
Proven track record 


What We Offer: 


Steady, long-term contract 
Competitive compensation 
Professional collaboration 


If your company is ready to deliver exceptional cleaning 
services, contact us today! 


Email: fbdirector@bucuti.com 

PARTIO CURPA ta presente como e unico cu ta defende 
e principionan di Dios, e berdad y honestidad. "Nos kier ta 
doño di nos propio cas of permiti pa Hulanda tuma control 
di nos isla?" t'e pregunta central. A pesar cu finansa publico 
ta den crisis, CURPA ta destaca cu esaki t'e resultado di 22 
aña di mal gobernacion. 


Awe e pueblo ta sclavisa pa debe y medida imponi, pero e 
partido ta subraya cu door di viola e principionan di DIOS, 
e dianan di cualkier nacion ta conta. Aunke nos por gaña 
otro, nunca nos por gaña Dios, kende no tin mester di nos 
opinion, sino di nos obediencia. 


E ciclo electoral aki ta ofrece pueblo e oportunidad di vota 
pa un partido cu ta papia cu berdad of pa uno cu ta sigui 
gaña. CURPA ta recorda e promesanan sin cumpli, manera e 
cambio den edad di pensioen na 2013, ora cu a priminti cu 
no lo subi pa 65 aña, pero a aumenta e aña siguiente. Di su 
banda, na 2017 a priminti cu e edad lo baha na 62 aña, loke 
nunca a sosode. Hasta a ofrece un ultimatum den e ultimo 
campaña pa 'FASE' sigui si bota pa un partido specifico. 


Dos punto crucial cu pueblo no mester lubida, segun 
CURPA, t'e "Rijkswet" (Status Aparte) y matrimonio entre e 
personanan di e mesun sexo. E autonomia di Aruba a wordo 


entrega den e "landspakket" y e isla a wordocompara awo 
cu e teritorionan di Sint Maarten, Corsou y Caribe Hulandes. 
E influencia Hulandes ta profundamente ancra den cada 


departamento di gobierno. CURPA ta acusa 
e gobiernonan di MEP y AVP di a bende e isla, 
creando un debe cu ta mas cu 6 mil miyon florin. 


Pa cambia e situacion, CURPA ta propone un 
gobierno di pueblo y pa pueblo, cu ta saca tur cos 
na cla. Ta anticipa cu mas di 25 mil votado no lo 
respalda ni AVP ni MEP den e proximo eleccion. 
E partido ta adverti riba e trampanan di satanas, 
kkende tambe por disfrasa di luz pa gaña hopi. 
Sinembargo, CURPA ta destaca cu nan t'esunnan 
cu ta representa e pensionadonan, hubentud y e 
votadonan cristian creyente. 


Manera ta existi diferente partido cu diferente 
creencia, CURPA t'e unico cu ta basa riba e palabra 
di Dios y su principionan no ta negoshabel. 
Finalmente, su lider, Eric Ras, a señala e simbo- 
lismo di number 9, cu ta representa husticia y ta 
destaca cu dia 9 di september 2024, gobierno a 
cay, un señal di husticia. Fuera di esey number 
8 den 2024 ta simbolisa un oportunidad pa un 
comienso nobo. CURPA ta, segun su palabranan, 
e unico alternativa pa Aruba. 


E unico alternativa pa Aruba 


CURPA t’e partido di honestidad y di e Palabra di Dios 

FBI investigando intento di asesinato 
di Trump na Campo di Golf na Florida 


register today at 


www.funstaclemasters.com 


Join the Caribbean’s most exciting obstacle course event since 2013! 
At Funstacle Masters, you can either master the fun or the obstacles. 


This year’s profits will be donated to Mon Plaisir Basisschool! 


Event Details 


Price: AWG 25 per person (team of 4) 
Date: September 20 to 29, 2024 
Location: Harbour Arena 


scan for 
more info 


SEPTEMBER 20 TO 29 


Official Sponsor 


DEN un desaroyo sorprendente riba 15 di september 2024, FBI a 
cuminsa un investigacion completo riba loke ta parce un intento 
di asesinato di ex-presidente Donald Trump na su cancha di golf 
na West Palm Beach, Florida. E incidente a tuma luga na Trump 
International Golf Club, unda Trump tabata hunga golf ora cu a 
tira den nan cercania. 
Segun reportahenan inicial, e tiroteo a sosode ora Trump tabata 
move entre e ‘holes’ cinco y seis di e campo di golf. Fuentenan ta 
indica cu e ex presidente no tabata den peliger inmediato, ya cu 
e tirador tabata localisa na varios shen meter di distancia. 
E Servicio Secreto a responde rapidamente, contactando e 
sospechoso y tirando pa neutralisa e menasa. 
Polis local a tuma medida lihe. E Oficina di Recherche di Martin 
County a detene un sospechoso despues di un persecucion di 
alta velocidad. Segun e reportahe, e sospechoso tabata trankil 
durante e detencion y a ser haya sin arma na momento di deten- 
cion. 


For di e momento ey, autoridadnan a recupera un arma rela- 
ciona cu e incidente y ta sigui cu nan investigacion. E vehiculo 
di e sospechoso, cu a keda identifica cu yudansa di un testigo, a 
hunga un papel crucial den su captura. 
Despues di e incidente, e oficina di campaña di Trump na West 
Palm Beach a wordo sera. Aunke for di e momento ey a lanta e 
confinamento, e situacion a provoca un respuesta di siguridad 
significativo. E Cas Blanco a confirma cu presidente Joe Biden 
y Vicepresidente Kamala Harris a wordo informa di e asunto y 


a expresa alivio pa e siguridad di Trump. Den un 
comunicado, Harris a condena e violencia y a 
enfatisa cu e no tin luga den Merca. 
FBI a urgi publico pa duna tur informacion relevante 
cu por yuda den e investigacion. Agente Special 
Jeffrey Veltri di Miami a declara cu evita e area rond 
di e campo di golf ta crucial mientras e investiga- 
cion ta avansa. 
E reaccion di Congreso tambe tabata rapido. 
Representante Michael Waltz, un republicano di 
Florida y miembro di e ‘Assassination Task Force’, 
a pidi un sesion informativo di Servicio Secreto pa 
discuti e incidente mas profundamente. Esaki ta 
sigui un atentado anterior contra bida di Trump na 
juli 2024, cu ta pone enfasis riba preocupacionnan 
actual riba menasanan pa siguridad contra figu- 
ranan di alto perfil. 
E Servicio Secreto, trahando hunto cu autoridadnan 
local, a tuma e iniciativa den e investigacion. 
A confirma cu Trump tabata acompaña pa donante 
Steve Witkoff durante e incidente. Apesar di e caos, 
Trump a trankilisa su siguidonan via un e-mail di 
fundraising, declarando: "Mi ta sigur y bon!" El a 
expresa su determinacion pa sigui cu su activi- 
dadnan politico y a gradici su siguidonan pa nan 
apoyo firme. Mientras e investigacion ta sigui, auto- 


ridadnan ta enfoca riba determina e motibo tras di 
e intento di asesinato y garantisa siguridad di tur 
esnan envolvi. Ta spera mas update ora tin mas 
informacion disponibel. 

DEN un decision historico, Colombia a otorga su prome 
licencia obligatorio pa e remedi antiretroviral dolute- 
gravir, un accion cu ta spera di baha e costo di tratamento 
di HIV significantemente den e pais. E decision ta permiti 
Colombia pa bypass e patente di e remedi y cumpra versi- 
onnan generico na un fraccion di e costo, un paso motiva 
pa e necesidad pa opcionnan di tratamento mas accesibel y 
efectivo pa su poblacion cu ta positivo pa HIV. 


Dolutegravir, considera un tratamento di prome liña preferi 


pa e Organisacion Mundial di Salud debi na su efectonan 
secundario minimo y eficacia, ta actualmente bou di patente. 
E patente a mantene e costo di e version di marca, Tivicay, 
halto—mas o menos $1,150 pa un aña di suministro na 
Colombia. Den contraste, e version generico ta disponibel 
pa aproximadamente $45, permitiendo tratamento pa casi 
26 pashent na e costo di un remedi di marca. 


E accion di e gobierno Colombiano, anuncia na April, a spark 
un disputa legal cu e fabricante di remedi ViiV Healthcare, 
cu ta argumenta cu e licencia obligatorio ta mina e sistema 
di propiedad intelectual esencial pa financia investigacion 
y desaroyo di remedinan. Apesar di e controversia, defen- 
sornan di salud ta mira e licencia como un paso crucial den 
atende e costo halto di medicamento di HIV, cu a forma un 
barera significante pa tratamento efectivo. 


Colombia ta enfrenta un di e tasanan mas halto di HIV den 
Latino America, cu aproximadamente 230,000 caso reporta 
te cu 2023. 
E introduccion di dolutegravir ta wordo mira como un 
posibel ‘gamechanger’ pa e sistema di cuido di salud di e 
pais, specialmente pa comunidadnan marginalisa, incluy- 


endo un poblacion substancial di migrantenan 
Venezolano cu ta desproporcionalmente afecta 
pa HIV. 


E implementacion exitoso di e licencia oblig- 
atorio ta depende riba e adkisicion y distribu- 
cion rapido di e remedi generico. E gobierno 
Colombiano ta planea pa sigura un suministro 
continuo via e Organisacion Panamericano di 
Salud (PAHO) pa fin di 2024, cu e meta pa cubri 
alrededor di 67,000 hende inicialmente. 


Pa pashentnan manera Ariel Villan, cu a lucha cu 
efectonan secundario debilitante di tratamen- 
tonan previo, e disponibilidad di dolutegravir 
ta representa un mehoracion significante den 
calidad di bida. 


E reaccion positivo di Villan na e medicamento 
nobo ta destaca e beneficionan potencial di 
acceso expande na e remedi esencial aki, ofreci- 
endo speransa na hopi cu a warda pa hopi tempo 
pa opcionnan di tratamento di HIV mas efectivo 
y pagabel. 


Colombia a otorga un licencia obligatorio 
historico p’e remedi di HIV Dolutegravir 

EUROPA Central y Oriental ta luchando cu inundacionnan 
severo despues di varios dia di yobida torrencial, causando 
devastacion significante y perdida di bida. Na Romania, 
inundacionnan a cobra por lo menos cuater bida y a destrui 
miles di cas den e parti oost di e pais. 


E gobierno Rumano a establece camponan di desplazo y a 
lansa operacionnan di rescate extensivo usando botonan y 
avionnan militar pa evacua residentenan y preveni mas victi- 
manan. Prome Minister Marcel Ciolacu a enfatisa cu e enfoke 
principal awor ta pa salba bida. 


E crisis di inundacion no ta limita na Romania. Den e ultimo 
dianan, yobida pisa a causa riunan pa desborda den varios 
pais Europeo, incluyendo Republica Checo, Polonia, Austria, 
Slovakia y Hungria. 


Na Praga, e capital di Republica Checo, bareranan contra 
inundacion a wordo eleva, y areanan clave y e zoologico a 
wordo cera. Un porta di hero di un meter diki a wordo instala 
pa blokia e Devil's Canal, parti di un sistema di defensa 
contra inundacion diseña pa mitiga daño similar na esun 
experiencia na 1997 y 2002. 


Polonia tambe ta enfrentando inundacion 
severo, particularmente den e regionnan zuid 
unda cuater riu ta na riesgo. E Riu Biala a subi 
dos meter riba nivelnan sigur, causando preo- 
cupacion pa pueblonan cercano manera Morow 
y Glucholazy. Residente local Piotr Jakubiec a 
describi e situacion como impredicibel y alar- 
mante, mientras cu Zofia Owsiaka di e mesun 
pueblo a expresa miedo y desesperacion general 
riba e yobida persistente. 


Na Wrocław, residentenan a wordo forza pa usa 
trapinan den edificionan halto debi na cera- 
mento di liftnan meymey di miedo di inundacion. 
Austria ta preparando pa mas yobida, cu 
pronosticonan ta predici te cu 20cm den algun 
region y mas di 20cm den areanan noord. 


Oficialnan a adverti cu precipitacion reciente 
por establece recordnan nobo pa September 
den apenas algun dia. Na Vienna, biento fuerte y 
caida di sneeuw pisa den west ta spera di causa 
mas interupcion. E tempo extremo ta parti di 


un tendencia mas amplio liga na cambio climatico, cu ta 
aumenta e probabilidad di precipitacion intenso y even- 
tonan di tempo extremo den henter Europa. 


Mientras e situacion ta sigui evoluciona, nacionnan Europeo 
ta na alerta halto, cu servicionan di emergencia trahando dia 
y anochi pa maneha e impacto y preveni perdida adicional 
di bida. 


Miedo pa mas morto causa pa inundacion 
mientras awa ta asota Europa 

AUTORIDADNAN Venezolano a detene tres ciudadano 
mericano, dos Spaño y un ciudadano Checo acusa di a 
conspira pa destabilisa e pais. 


Minister di Asuntonan Interior, Diosdado Cabello, a afirma cu 
e detenidonan tabata envolvi den un plan pa asesina presi- 
dente Nicolás Maduro y otro funcionarionan halto. E deten- 
cionnan ta tuma luga den medio di tension creciente entre 
Venezuela, Merca y Spaña. 


Cabello a anuncia e confiscacion di centenares di arma como 
parti di e operacion. 


El a alega cu CIA tabata tras di e conspiracion, sugiriendo 
cu e Spañonan deteni tabata vincula na Centro Nacional de 
Inteligencia (CNI) di Spaña. 


Sinembargo, fuentenan di gobierno Spaño a nenga e afirma- 
cionnan aki, afirmando cu e detenidonan no ta afilia na CNI. 
Cabello a acusa e grupo di recluta mercenario pa haci atake 
contra lidernan Venezolano. 


Departamento di Estado Mericano a nenga enfaticamente 


tur participacion den e supuesto complot. Un vocero di e 
departamento a describi e acusacionnan como "categorica- 
mente falso" y a reafirma e compromiso di Merca pa apoya 
un resolucion democratico na e crisis politico di Venezuela. 


E negacion aki ta bin como consecuencia cu Merca a impone 
sancion riba 16 funcionario Venezolano den respuesta na e 
victoria electoral controversial di presidente Maduro. 


E Gobierno Spaño a pidi mas informacion di autoridadnan 


Venezolano y acceso na su ciudadanonan 
deteni. Cabello a detaya cu e Spaño a ser deteni 
na Puerto Ayacucho, sur di Caracas, y a sugeri 
cu nan tabata envolvi den un operacion cu 
tabata inclui contacto cu mercenario Frances y 
di Europa Oriental. 


E detencionnan a intensifica e disputa diplo- 
matico entre Venezuela y Spaña. E canciller 
Venezolano, Yván Gil, recientemente a convoca 
e embahador di Spaña na Caracas pa protesta 
pa e comentarionan cu ta describi e gobierno 
Venezolano como un dictadura. 


"E confrontacion aki ta sigui e reciente 
sancionnan di Tesoreria di Merca dirigi na funcio- 
narionan Venezolano pa presunto fraude elec- 
toral y supresion di libertad di expresion. 


E Conseho Nacional Electoral (CNE) di Venezuela 
a declara Maduro ganador di e eleccion presiden- 
cial di juli, pero e oposicion a impugna e resul- 
tadonan y a afirma cu nan candidato, Edmundo 
González, a resulta victorioso. 


Venezuela ta aresta seis stranhero pa 
supuesto complot contra Maduro 

DEN un incidente tragico den sur di Haiti, un explosion di 
un truck Tankero a resulta den e morto di mas di 15 persona 
y a herida alrededor di 40 otro. E explosion a sosode den e 
region di Nippes, cerca di Miragoane, mientras victimanan 
tabata purba di colecta combustible cu tabata lek for di e 
truck. Prome Minister interino Garry Conille a confirma e 
mortonan y heridonan y a sigura cu recursonan di gobi- 
erno a wordo mobilisa pa respuesta di emergencia y evacu- 
acionnan. 


E explosion a sosode ora e cisterna, cu tabata lek gasoline, 
a wordo perfora pa un otro vehiculo. Testigonan a raporta cu 
hende a reuni pa recupera e combustible cu tabata lek ora 
e truck a pega candela. E explosion a wordo describi como 
devastador, cu esnan mas cerca di e truck siendo severa- 
mente afecta. Servicionan di emergencia a transporta e 
heridonan pa Hospital Sainte Therese na Miragoane, aproxi- 
madamente 100 kilometer west di Port-au-Prince. Emmanuel 
Pierre, e hefe nacional di Proteccion Civil, a declara cu esnan 
den condicion critico lo wordo transferi pa otro hospitalnan 
regional pa tratamento adicional. 


E gobierno ta trahando pa maneha e crisis, cu Prome Minister 


interino Conille expresando solidaridad cu e victimanan 
y nan famianan via medionan social. E respuesta ta inclui 
transporta algun persona pa siguridad via avion y provee 
sosten na facilidadnan medico local. E situacion ta wordo 


empeora pa problemanan continuo na Haiti, 
incluyendo scarsedad di combustible exacerba 
pa violencia di gang y retonan logistico. 


E explosion aki no ta un incidente aisla. Haiti a 
experiencia tragedianan similar anteriormente, 
incluyendo un explosion mortal na Cap-Haitien 
na 2021. 


E pais ta sigui lucha cu scarsedad di combus- 
tible frecuente y violencia di gang generalisa, cu 
a interumpi transporte y distribucion di combus- 
tible, particularmente rond di e capital, Port-au- 
Prince. 


Den e secuela di e desastre, autoridadnan 
Haitiano ta pidiendo sosten y recursonan urgente 
pa maneha e consecuencianan y preveni inci- 
dentenan adicional. 


E comunidad internacional a wordo urgi pa asisti 
den provee ayudo y atende e problemanan suby- 
acente cu ta contribui na e crisisnan di combus- 
tible frecuente na Haiti. 


Explosion di truck tankero na Haiti 
ta laga mas di 15 morto y 40 herido 

OSCAR Piastri a logra un victoria emocionante den e Grand 
Prix di Azerbaijan di 2024, ganando cu poco margen di 
Charles Leclerc di Ferrari despues di un bataya intenso den 
e cayanan di Baku. E careda a mira Piastri defende su posi- 
cion contra Leclerc y varios otro competidornan den un final 
caotico, marcando su di dos victoria den un Grand Prix y 
pusha McLaren na top di e campeonato di constructornan. 


E careda di 51 vuelta a cuminsa cu Leclerc, kende a sali na 
prome luga, liderando e grupo. Piastri, kende a cuminsa su 
tras, a keda cerca, finalmente pasando Leclerc despues di 
e unico fase di pit stop. E lucha pa e podio a intensifica ora 
Sergio Perez di Red Bull y Carlos Sainz di Ferrari a uni na e 
pelea, transformando e careda den un competencia di cuater 
persona. Segun cu e tirenan di Leclerc a cuminsa faya den e 
ultimo etapanan, e bataya a tuma un giro dramatico. 


E penultimo vuelta a mira Perez y Sainz accidenta mien- 
tras nan tabata purba pasa Leclerc, mandando ambos den 
e bareranan y forsando e careda pa caba bao di un Virtual 


Safety Car. E accidente aki a duna George Russell un tercer 
luga inespera, mientras cu Piastri a cera e victoria trankila- 
mente. Reflehando riba e careda, Piastri a describi'e como 
"e atardi mas stressante" di su carera, despues di a defende 
su liderato exitosamente varios biaha. 


Mas atras den e grupo, Lando Norris, kende a cuminsa 
na di 15 luga, a logra un final impresionante na di cuater 
luga despues di a pasa Max Verstappen laat den e careda. 
E campeon reinante Verstappen a keda na di cinco luga, 
luchando cu problemanan di auto durante henter e careda. 
Fernando Alonso a tuma e di seis luga, mientras e pilotonan 
di Williams, Alex Albon y Franco Colapinto, a termina na di 
shete y di ocho luga, respectivamente. 


Mientras Formula 1 ta dirigi pa Singapore otro siman, e 
paddock ya ta yen di emocion. E resurgimento di McLaren 
ta innegable, y cu e momentum di Piastri creciendo, e team 
lo tin como meta pa extende nan bentaha den e caredanan 
venidero. 


Piastri ta triunfa na Azerbaijan den caos na final di careda 

LIONEL Messi a haci un regreso triunfal na e alineacion di 
Inter Miami, marcando dos biaha den un victoria di 3-1 riba 
Philadelphia Union dia 14 di september 2024. E actuacion 
di Messi tabata crucial pa sigura e victoria, marcando su 
prome wega pa e club den mas di tres luna despues di un 
lesion na su enkel sufri durante e final di Copa América. 


E partido, teni na Chase Stadium na Fort Lauderdale, a mira 
Messi haci un impacto inmediato. Despues cu Union a tuma 
un bentaha trempan djis 59 seconde den e wega, Messi 
a empata pa Inter Miami na di 26 minuut, finalisando un 
hugada dinamico pa score su di 13 gol di MLS di e tempo- 
rada. El a aumenta e chensnan di su team mas ainda cu un 
otro gol na di 30 minuut, convirtiendo un pase di Jordi Alba 
pa duna Inter Miami un bentaha di 2-1. 
Luis Suárez a extende e bentaha di Inter Miami na di 98 
minuut, beneficiando di e di 15 assist di Messi di e tempo- 
rada. Apesar di tabatin un gol anula mas trempan den 
e partido, e contribucion di Suárez a cera e victoria pa e 
Herons. Cu e victoria aki, Inter Miami a mehora nan record 


di MLS na 19-4-5 y a mantene nan posicion na top di e tabla 
di posicion. 


E regreso di Messi tabata ansiosamente anticipa despues di 
ta for di wega desde 1 di juni debi na e lesion na su enkel. 
Su ausencia for di e veld tambe a inclui weganan perdi pa 
Argentina den clasificacionnan pa Copa Mundial. 


Apesar di su pausa largo, Messi a mustra poco señal di ta 
'rusty', hayando su forma rapidamente y continuando pa 
persigui e maximo goleador di e liga, Christian Benteke di 
D.C. United. 


Durante e ausencia di Messi, Inter Miami a hunga admirabel, 
cu un record di 10-3-1 den tur competencia. Sinembargo, 
nan a wordo elimina for di e Leagues Cup pa Columbus Crew. 
Mientras e playoffnan di MLS ta acerca, e regreso di Messi 
ta un boost significante pa Inter Miami, cu actualmente ta 
lidera e liga cu 62 punto, 10 dilanti di Los Angeles Galaxy y 
FC Cincinnati den e careda pa e Supporters' Shield. 


Lionel Messi ta briya den su regreso 
cu dos gol Contra Philadelphia Union 

UEFA a adverti cu Inglatera por wordo prohibi for di e 
Campeonato Europeo di 2028, cu e ta co-organisando, debi 
na preocupacionnan tocante un regulador di futbol indepen- 
diente planea. E entidad regulatorio nobo, proponi den un 
proyecto di ley reintroduci na juli, tin como meta pa super- 
visa e cinco nivelnan mas halto di futbol Ingles pa sigura 
sostenibilidad financiero di e clubnan. Sinembargo, UEFA ta 
teme cu e regulador aki por conduci na interferencia di gobi- 
erno den e deporte. 


Den un carta na Secretario di Cultura Lisa Nandy, Secretario 
General di UEFA, Theodore Theodoridis, a expresa preocu- 
pacion tocante un posibel expansion den e mandato di e 
regulador. Mientras inicialmente tabata destina pa enfoca 
riba sostenibilidad financiero y activonan di herencia, 
Theodoridis a adverti cu e regulador por expande su rol, 
comprometiendo e autonomia di futbol. Reglanan di UEFA 
ta prohibi interferencia di gobierno, y cualkier violacion di 
esaki por resulta den exclusion di ekiponan Ingles for di 
competencianan Europeo. 


E regulador proponi ta parti di e respuesta di e gobierno 
di Reino Uni na un revision dirigi pa fanatico, cu a destaca 
problemanan manera mal maneho y e menasa di un Liga 
Super Europeo separatista. E regulador lo 
impone un sistema di licencia, supervisa un test 
di doño y directornan mehora, y aumenta partic- 
ipacion di fanatico den tumamento di decision. 
Sinembargo, Theodoridis a adverti cu e provisi- 
onnan di e proyecto di ley, incluyendo e rekisito 
pa e regulador considera obhetivonan di politica 
exterior y comercial di gobierno, por ta problem- 
atico. 


E proyecto di ley tambe ta inclui "podernan di 
respaldo" permitiendo e regulador pa interveni 
den disputanan entre e Premier League y e Liga 
di Futbol Ingles (EFL) riba areglonan di financia- 
mento. UEFA ta preocupa cu tal podernan por 
interumpi e balansa competitivo y preveni solu- 
cionnan amical. E Departamento pa Cultura, 
Media y Deporte (DCMS) a defende e proyecto di 
ley, enfatisando su meta pa atende problemanan 
di gobernacion y sigura e sostenibilidad a largo 
plaso di futbol Ingles. 


Apesar di e advertencianan di UEFA, oficialnan 
di Reino Uni privadamente ta kere cu tin poco 


riesgo di un prohibicion real. Hefe di operacionnan di futbol 
di FA, David Newton, a sigura parlamentarionan cu mien- 
tras algun preocupacion ta existi, e cuadro regulatorio ta 
diseña pa evita conflictonan significante cu statutonan di 
UEFA y FIFA. Campañadonan di futbol ta argumenta cu e 
reformanan di e regulador ta crucial pa atende instabilidad 
financiero den e deporte, cu criticonan ta descarta e preo- 
cupacionnan di UEFA como exagera. 


Inglatera ta confronta posibel prohibicion pa Euros 
pa motibo di preocupacion riba regulador di futbol 

CANELO Álvarez a reafirma su dominio den e division di 
super middleweight cu un victoria decisivo riba Edgar 
Berlanga diasabra anochi. 


E pelea, teni na T-Mobile Arena na Las Vegas, a mira Álvarez 
retene su titulonan indiscutibel di super middleweight a 
traves di un decision unanime. 


E huesnan a score e pelea 117-110, 118-109, y 118-109, 
resaltando e control di Álvarez durante henter e encuentro. 


For di comienso, Álvarez a demostra su superioridad. 


El a cuminsa e pelea cu un enfoke calmo y midi, ganando e 
prome dos roundnan prome cu a duna un hook robes potente 
den e di tres cu a tumba Berlanga brevemente. Apesar di a 
ricibi castigo significante, Berlanga a logra sigui, pero el a 
lucha pa haci un impacto significante contra e defensa habil 
y ofensa implacabel di Álvarez. 


Mientras e pelea a progresa, Álvarez a sigui domina, grad- 
ualmente cansando Berlanga. Berlanga, conoci pa su 
retorica brabo prome cu e pelea, a keda vocal durante 


henter e encuentro, pero su prestacion no a logra iguala su 
palabranan. 
El a ricibi un advertencia pa un cabesada intencional y a sufri 
un slip despues di a faya un swing salvahe. Aunke e jabnan 
verbal di Berlanga tabata consistente, nan a haci poco pa 
cambia e resultado di e pelea. 


Apesar di e perdida, e capacidad di Berlanga pa 
resisti e atakenan di Álvarez y su prestacion den e 
roundnan posterior a wordo mira como señalnan 
positivo pa su futuro den e ring. 


Álvarez, sinembargo, a parce di tin su miho 
momentonan den e roundnan mas trempan y 
no a logra un knockout, treciendo preguntanan 
tocante su habilidad di finalisa mientras e ta 
yega su mitar di trinta aña. 


Mirando padilanti, e pregunta den mente di hopi 
ta kico ta siguiente pa Canelo Álvarez. 


Posible encuentronan ta inclui un pelea cu e strea 
creciente David Benavidez of un revancha cu 
Dmitry Bivol, kende ta e unico boxdo cu a derota 
Álvarez desde Floyd Mayweather na 2013. 


Ademas, un super-pelea hopi anticipa contra 
Terence Crawford por ta na horizonte. Pa awor, 
Álvarez ta keda e campeon indiscutibel, pero e 
buskeda pa su siguiente reto ta continua. 


Canelo Álvarez ta supera Edgar Berlanga 
pa wanta su faha di Super Middleweight 

RENACEMENTO spiritual (spiritual awakening) ta representa 
un cambio profundo den consciencia, hibando individuonan na 
un comprension mas profundo di nan mes y e mundo rond di 
nan. E viahe transformativo aki por ta tanto emocionante como 
desafiante, caracterisa pa un serie di señalnan y etapanan cu ta 
revela un nivel nobo di consciencia spiritual. Aunke e experiencia 
di cada persona ta unico, tin indicadornan y fasenan comun cu 
hopi ta encontra. 
Un di e señalnan principal di renacemento spiritual ta un aumento 
den consciencia propio. Individuonan hopi biaha ta haya nan mes 
ta refleha mas profundo riba nan pensamentonan y emocionnan 
interno, hibando na un comprension mas cla di nan ser autentico. 
E consciencia propio nobo aki frecuentemente ta impulsa hende 
pa cuestiona nan creencianan y balornan anterior, stimulando un 
deseo pa crecemento personal. 


Otro indicador significante ta un cambio den perspectiva. Segun 
un persona ta progresa den e renacemento spiritual, nan bista 
di mundo por pasa den cambionan substancial. Loke un tempo 
tabata parce importante por perde su significancia, 
mientras interesnan y balornan nobo ta surgi. E 
transformacion aki hopi biaha ta envolve un re-eval- 
uacion di creencianan di hopi tempo y un explor- 
acion di ideanan filosofico of spiritual nobo. 


Sensibilidad aumenta tambe ta un experiencia 
comun durante renacemento spiritual. Hopi hende 
ta raporta un conexion mas profundo cu nan alred- 
edor y un empatia aumenta pa otronan. E sensibil- 
idad aki por hiba na un sentido mas grandi di unidad 
cu e mundo y un deseo mas fuerte pa contribui posi- 
tivamente na dje. Hunto cu esaki, individuonan por 
experencia emocionnan intenso mientras nan ta 
confronta problemanan sin resolve of ta brasa un 
liberacion nobo. 


E deseo pa autenticidad ta un etapa notable den e 
proceso di renacemento. Individuonan hopi biaha ta 
sinti nan mes obliga pa alinia nan bida mas cerca 
cu nan balornan y proposito berdadero. Esaki por 
envolve haci cambionan significante den relacionnan, 
escogencianan di carera, of estilo di bida pa refleha 
nan consciencia propio mas profundo y compromiso 


na berdad personal. 


renacemento spiritual ta desaroya a traves di varios etapa. 
Tipicamente e ta cuminsa cu un catalisador - un evento signifi- 
cante den bida of un crisis personal cu ta impulsa un buskeda pa 
un nificacion mas profundo. Esaki ta sigui pa un fase di explor- 
acion, unda individuonan ta experimenta cu varios practicanan y 
filosofianan spiritual. E etapa di integracion ta envolve incorpora 
e ideanan nobo aki den bida diario, hibando na un estado eleva 
di consciencia y iluminacion. Finalmente, e viahe ta continua cu 
evolucion continuo, segun individuonan ta profundisa nan prac- 
tica spiritual y ta keda habri pa experiencianan nobo. 


Den conclusion, renacemento spiritual ta un viahe continuo 
y profundamente personal. Mientras e señalnan y etapanan ta 
provee un cuadro general, e caminda di cada individuo ta unica- 
mente di nan mes. Brasa e viahe aki di un manera habri y cu curi- 
osidad por hiba na un crecemento personal profundo y un bida 
mas rico y yen di nificacion. 


Renacemento Spiritual 


E señal y etapanan 


S P I R I T U A L 

POSESIVIDAD, aunke hopi biaha ta nace for di amor y 
apego, por ta un di e forsanan mas destructivo den rela- 
cionnan. Mientras cu ta natural pa kier mantene un conexion 
cu un pareha, ora e deseo aki bira posesividad, e por haci 
hopi daño na e fundeshi di e relacion. E articulo aki ta explora 
con posesividad ta manifesta y pakico e por ta asina dañino. 


Posesividad generalmente ta surgi for di insiguridadnan y 
miedonan profundo di wordo bandona. E ta manifesta den 
varios forma, manera check constantemente unda bo pareha 
ta of exigi confirmacion constante. E comportacionnan aki ta 
bin for di un ansiedad profundo tocante bo balor of e miedo 
di wordo reemplaza, cambiando loke mester ta un fuente di 
comfortabilidad den un fuente di control. 


E impacto di posesividad riba relacionnan ta profundo. 
Principalmente e ta destrui confiansa, cual ta e base di cual- 
kier relacion saludabel. Ora un pareha ta mustra compor- 
tacionnan posesivo, esaki ta indica un falta di confiansa, 
creando un ciclo unda e otro pareha ta bira cada biaha mas 
desconfia y insigur. E ciclo aki por hiba na mas accionnan 
posesivo y un kiebro den comunicacion. 


Posesividad tambe ta limita libertad personal, esencial pa 


crecemento individual den un relacion. Comportacion exce- 
sivamente posesivo por hiba na sintimentonan di sofoca- 
cion y rencor, ya cu un pareha ta sinti su mes controla y 
restringi. E restriccion aki por crea un distancia entre pare- 
hanan, causando distancia emocional y insatisfaccion. 


Pa atende posesividad, tanto reconocemento propio como 
comunicacion habri ta crucial. Pa esnan cu ta lucha cu pose- 
sividad, compronde e causanan principal - hopi biaha inse- 
guridadnan - por ta un prome paso pa cambio. Terapia y 
reflexion propio por yuda individuonan maneha e sintimen- 
tonan aki. Dialogo habri cu un pareha tocante limitenan y 
necesidadnan personal ta esencial pa mantene balansa y 
confiansa den e relacion. 


Den resumen, mientras cu posesividad hopi biaha ta bin for 
di un lugar di preocupacion profundo, su efectonan riba rela- 
cionnan por ta hopi dañino. Door di atende inseguridadnan, 
fomenta confiansa, y respeta espacio personal, individu- 
onan por traha pa relacionnan mas saludabel. 


E enfoke aki no solamente ta fortalece e laso entre pare- 
hanan, pero tambe ta sigura cu ambos individuo ta sinti nan 
mes balora y liber pa crece. 


E peligernan di posesividad 


Con e por destrui relacion 

Despues di despidi di e fin di siman, nos ta duna e di tres 
siman di e luna di september 2024 un bonbini. Kico e 
astronan tin warda pa tur e signonan di zodiaco - Aries, 
Tauro, Geminis, Cancer, Leo, Virgo, Libra, Scorpio, Sagitario, 
Capricornio, Acuario y Piscis - segun e prediccion completo 
di e horoscopo? 


E siman nobo aki nos lo ta impacta completo p'e ultimo Luna 
yen di e zomber, cu tin su luga den Piscis dia 18 y ta bin cu 
un eclipse parcial di e Luna, cu ta potencia nos sensibilidad y 
empatia. Nos ta mirando e ultimo dianan di zomer cu Venus, 
e planeta di amor den Libra, cu ta potencia nos sensualidad 
y ta anima nos pa disfruta di e placernan di bida, segun e 
pronosticonan di Esperanza Gracia. 


Haya sa aki di e pronosticonan di e horoscopo durante e 
proximo 7 dianan den tur e signonan zodiacal, for di dlauna 
16 di september te cu diadomingo 22 di september 2024: 


Horoscopo semanal Aries 
E eclipse lo afecta bo mundo interior y bo prioridadnan por 
cambia. Bo mester ta mas sincero cu bo mes y aleha di loke 
no ta haci bo feliz, aunke bo mester enfrenta bo contradi- 
cionnan. Lo bo mester ta mas dispuesto na cambia e forma 
di maneha bo placa pa evita contratiempo. E Luna lo regala 
bo un dia magico dia 19 caminda cu lo bo briya cu luz propio. 


Horoscopo semanal Tauro 
E eclipse lo alerta bo di traicion di e personanan cu bo a 
considera fiel, pero ta bin amigo nobo cu lo alegra bo bida y 
lo calma bo decepcionnan. Confia den loke bo ta bal. E Luna 
den bo signo dia 20 lo yuda bo crece contra e dificultadnan 
y lo anima bo pa bo no conforma bo si bo por aspira na 
mas. Mercurio bon aspecta ta claria bo ideanan pa bo tuma 
e decisionnan cu bo mester. 


Horoscopo semanal Géminis 
E eclipse por retrasa algun exito cu bo tabatin na bo alcance, 
pero cu e benefactor Jupiter den bo signo bo tin e suerte 
bo dilanti y e final lo bo por logr'e. Bo ta bay entrega n'e 


disfrute cu bo hendenan y bo relacionnan lo 
mehora pasobra lo bo actua cu sinceridad, den 
tur sentido. No wak atras y hari n'e futuro cu ta 


H O R O S C O P O 

warda bo y cu lo presenta maraviyosamente. 


Horoscopo semanal Cancer 
E eclipse lo afecta e ambito profesional y por trece algun 
imprevisto cu lo aleha bo di bo obhetivonan, pero lo ta sola- 
mente pa un momento pasobra bo ta ricibiendo e gran poder 
energetico di e planeta Mars den bo signo y lo bo no bay 
rindi. Confia den bo intuicion y lo bo vence. Lo bo atrae e 
magia den bo bida y lo bo sinti cu e cosnan lo bolbe funciona 
manera cu bo ta desea. 


Horoscopo semanal Leo 
No aisla bo mes y tuma contacto cu he de cu por facilita bo 
bida pa pronto bo bolbe ta e persona vital y optimista ey cu 
no ta para pa nada. Bo por reconsidera bo relacionnan di 
pareha cu e fin di mehora nan y haci e cambionan cu mester 
pa renoba bo ilusionnan. E eclipse lo alerta bo di imprevisto 
of retrasa den tema monetario. Sea cuidadoso. 


Horoscopo semanal Virgo 
E eclipse dilanti di bo signo por pone bo balans emocional na 
prueba, pero bo ta conta cu e poderoso y faborabel energia 
di solo y Mercurio den bo signo y nada lo por cu bo. Si algun 
conflicto cu bo pareha of cu un hende cu kier empaña bo 
bida, lo bo haya solucion y lo bo recupera su afecto. Tur cos 
ta flui unda bo abo kier dirigi bo mes. 


Horoscopo semanal Libra 
Cuatela cu e eclipse pasobra e cuestionnan laboral por 
complica, aunke bo por resolve nan rapidamente. Echo ta 
cu bo ta ricibiendo hopi bon aspecto di e planeta Jupiter y 


suerte lo bay ta bo compañero di biahe. E cambionan cu lo 
tuma luga lo bay den e direccion corecto y lo bo sinti cu tin 
algo cu lo proteha bo pa bo bida bay manera riba wiel. 


Horoscopo semanal Scorpio 
E eclipse ta afecta amor y bao su influencia bo por tin senti- 
mento contradictorio. Tribi na scoge e caminda cu ta dicta 
bo curason y no cay den chantahe afectivo. Loke bo cuminsa 
den e dianan aki por converti den algo hopi positivo pa bo. 
Cu e Mars bon aspecta, lo bo ta yena di energia, lo bo tin 
hopi influencia y lo bo sa di saca probecho di cualkier situa- 
cion. 


Horoscopo semanal Sagitario 
E eclipse aki ta afecta e ambito familiar. Purba di suavisa e 
tensionnan y fomenta dialogo pa supera mal vibra cu no ta 
hiba bo ningun caminda. Ta cumbini bo pone tur cos cu ta 
na man pa bo tuma bida di forma relaha y des atendi. Lo bo 
bay logra haya logro chikito cu lo ilustra un estimulo pa bo 
bay mas leu y sigui cu e bon racha. 


Horoscopo semanal Capricornio 
E eclipse por contribui pa tin mal comprondemento of 
provoca dificultad y retraso den biahe, pero bo ta protehi pa 
un energia astral hopi positivo cu lo bay pone claridad den 
bo bida y pronto lo bo mira e luz na final di caminda. No cay 
atras. Libera bo mes di e responsabilidadnan cu no ta di bo 
y resta e importancia n'e cosnan cu lo bay yuda bo ta mas 
feliz. 
Horoscopo semanal Acuario 
E Luna den bo signo, dia 14 y 15, lo revitalisa bo y lo 
contribui pa bo ta hopi activo y cu hopi iniciativa. Pero lo bo 
mester ta cauteloso pasobra e eclipse por provoca retraso 
of blokeo den bo bida profesional y economico y kisas bo tin 
cu cambia di plan riba marcha. Lo bo conoce hende intere- 
sante cu lo motiva bo y pone un poco di magia den bo bida. 


Horoscopo semanal Piscis 
Eclipse ta tuma luga den bo signo y por pone bo capacidad 
di respons na reto y contratiempo na prueba. Pero bo lo sinti 
cu curashi y decidido, cu un spiritio di lucha tremendo y lo 
bo bay sali triunfado di cualkier prueba cu destino pone bo 
dilanti. E halo ey di misterio cu bo tin, lo resulta hopi atray- 
ente. Algo cu lo ilusiona bo y cu tin un tempo sperando bo, 
lo bin. 

MADBOR 
C o n s u l t a n c y 


Documento Comercial y Support 


Oferta / Presentacion 
Programa di rekisitonan 
Citacion 
Informacion 
Contrato (den concepto) 


Operacion 


Analisis di Proceso 
Descripcion di Proceso 
Descripcion di Protocol 


Apoyo Empresarial 


Mediacion 
Consulencia/ Conseho 
Comersialisacion 


Documentacion oficial (di e empresa) : 


Prepara 
Verifica 
Traduccion-4 idioma: 
(Ingles, Hulandes, Spaño, Papiamento) 


Priva 


Scirbi carta (oficial) - 4 idioma 
Traha Curriculum Vitae 
Carta di solicitud 
Mediacion serca instancianan - 4 idioma 



Ban 
Papia 


Turning Ideas into Breakthrough Solutions 


+297-7456724 

ANOCHI 6 di september tabata tin e sorteo miyonario di 
Mini Mega y Mega Plus. 


E numbernan ganado cu a sali e anochi ey ta: 14-19-24-26 
y e Mega Ball: 01 y manera e resultado a wordo procesa 
a bin haya sa cu tin 1 solo ticket ganado cu a gana full e 
jackpot di Mini Mega y Mega Plus cu tabata na 1 miyon 725 
mil florin y a wordo bendi na Lucky Dragon 2 na Bubali. 
Awe diabierna, Aruba ta sera conoci cu e un otro feliz miyo- 
nario di Aruba cu Lotto, e loteria di Aruba. E feliz ganado 
a presenta na oficina di Lotto na Paardenbaaistraat 10 
pa cobra e premio grandi aki cu el a gana cumprando 
numbernan loco. 


Giselle a conta cu den pura el a cumpra su ticket di Mini 
Mega y Mega Plus diabierna pa asina e tambe por ta den 
wega y a pidi numbernan loco cu a bira e numbernan miyo- 
nario. Na juni ultimo tabata tin e prome miyonario di 2024 
cu a ser gana cu numbernan loco cu e wega di Mini Mega y 
Mega Plus na Rockies Lottery Dakota. Despues na juli tabata 
tin un otro premio miyonario di Lotto 5 cu a wordo gana di 
e suma di 1 miyon 650 mil florin y e ticket ganado a wordo 


cumpra na Sunshine Lottery pero e premio aki no a wordo 
cobra ainda y Lotto ta wardando e miyonario pa busca su 
premio. 


Lotto, E Loteria di Aruba tin diferente wega, Catochi, Big 4, 
1-OFF, Zodiac, Wega di Number di Korsou di Lotto, Lucky 3, 
Multi-X, Lotto di Dia, Lotto 5, Mini Mega y cu su Mega Plus y e 
diferente weganan di Raspa y Gana y Instacash. Cumprando 
Lotto bo ta contribui na deporte riba nos isla. E meta ta pa 
organisa loteria, cambia bida di su hungadonan y na mes 
momento inverti den deporte local pa medio di donacionnan 
na e comision di subsidio. 


Aruba a conoce un otro miyonario cu Lotto! 

DIA 6 di september ultimo, Michella van Loon a logra su grad- 
uacion sobresaliente n'e Facultad di Ley di Universidad di 
Aruba. 


Su logro di culminacion di su estudio di ley ta marca un impor- 
tante defensa di tesis, cu un enfoke profundo riba e tema di 
implementacion di e Verdrag van Istambul na Aruba, titula: De 
implementatie van het Verdrag van Istanbul in Aruba. 


E tesis ta investiga con Aruba a adapta n'e tratado interna- 
cional cu ta busca combati violencia contra hende muhe y 
violencia domestico. 


E comision di examen, forma pa mr.dr. Ruth Bonnevalle-Kok, 
mr. Abida Abarkan y mr. Nicole Hoevertsz, a evalua e tesis di 
Van Loon cu gran detenimento, reconociendo su esfuerso y 
dedicacion na investigacion di e tema relevante aki p'e comu- 
nidad Arubiano. 


Na ocasion di su graduacion, Universidad di Aruba a felicita 
Michella van Loon pa su dedicacion y logro academico, resalt- 
ando su contribucion intelectual na un area asina crucial. 


Su esfuerso ta ehemplifica e excelencia cu universidad ta busca 
pa promove den su studiantenan. 


Michella van Loon ta gradua for di facultad 
di Ley na Universidad di Aruba 


ENLLER Peña ta presenta su video musical nobo titula 
‘Paraiso’; un homenahe vibrante cu ta fusiona ritmonan 
Caribeño cu un proyeccion internacional. 


E single aki ta un creacion original di Gabrielo Nunes Cruz, 
cu musica di Xemio Jacobs, cu ta destaca e esencia cultural 
di e islanan. 


E version acustico di ‘Paraiso’ ta resalta e talento Venezolano 
y e uzo di idioma Papiamento, fortaleciendo e lasonan 
cultural entre Venezuela y otro paisnan. E lansamento aki ta 
forma parti di e album ‘Sin Fronteras Live’. 


E video cu ta compaña e tema, ta priminti un goso visual y 
auditivo, mustrando no djis e habilidad di Peña como artista, 
pero tambe su compromiso cu e musica cu ta surpasa fron- 


tera. Cu e lansamento aki, Enller Peña ta sigui cu su trayec- 
torio den musica, hibando e smaak y alegria di Caribe pa 
audiencianan global. 


Artista Venezolano ta canta na Papiamento 


Enller Peña ta lansa tema na honor di islanan ABC 

RECIENTEMENTE a tuma luga e prome encuentro di 
Alfabetisacion na Papiamento pa aña escolar 2024-2025. Aki 
a cuminsa cu e trayecto di preparacion di e maestronan di klas 
2. E trayecto di preparacion ta consisti di 6 encuentro pa ekipa 
e maestronan debidamente pa sigui cu e implementacion di e 
maneho nobo den klas 2. 


Minister di Enseñansa a habri e mainta cu un discurso cortico 
dirigi na e maestronan na unda a para keto na e importancia pa 
muchanan haya educacion y di por lesa y skirbi na nan idioma 
materno Papiamento. 


Minister a pone enfasis ariba e echo cu varios estudio mundial- 
mente ta indica cu ora un mucha haya educacion den su propio 
idioma el o por expresa su mes miho y cu esaki lo tin impacto 
positivo ariba nan experiencia academico. Minister a menciona 
cu durante e prome siman di aña escolar 2024-2025 el a bishita 
varios scol basico y cu e por a nota un diferencia grandi den klas, 
caminda mas mucha ta participa activamente durante di les. 


Departamento di Enseñansa Aruba (DEA) a duna un presenta- 
cion den cual a repasa e trabounan di e ultimo añanan. A splica 
e proceso cu a cuminsa cu e proyecto piloto Scol Multilingual 
(PSML) na 2009 na Colegio San Hose y Colegio Conrado Coronel. 
Di loke a siña di PSML a traha un plan di implementacion pa e 
metanan nucleo di Enseñansa Primario cu a yama e plan Scol 
Arubano Multilingual (SAM). 


A base di e data y experiencia colecta durante e periodo 2009- 
2024 y e maneho integral di idioma den enseñansa, gobierno a 
dicidi pa start cu e metanan nucleo di Papiamento y Hulandes. 
Esaki ta e implementacion di siña lesa y skirbi na Papiamento y 
Hulandes duna den un forma cu ta pas cu e contexto di Aruba. 


E maestronan di e dos scolnan piloto (PSML) tambe tabata 
presente pa duna sosten na e maestronan di klas 2 cu lo inicia 
cu e trayecto di preparacion. 
Por ultimo DEA a duna un splicacion tocante e plan di prepracion, 
professionalisacion y guia cu lo ofrece e maestronan di klas 2. 


Linguista dr. Joyce Pereira, kende semper a boga pa e balor di nos 
idioma Papiamento y su importancia den Enseñansa na Aruba, 
a duna un presentacion titula: “E importancia di Papiamento pa 
desaroyo general di e mucha biba na Aruba”. Durante su present- 


acion dr. Pereira a trece dilanti cu ta exisiti documento importante 
di UNESCO caminda ta enfatisa algun mensahe clave encuanto 
e importancia di enseñansa pa cu e bienestar di mucha e.o. cu 
mucha mester haya enseñansa den e idioma cu e ta compronde, 


uza un idioma cu e mucha no ta tende pafo di scol ta stroba e 
mucha su siñamento y cu por lo menos 6 aña di enseñansa den 
idioma materno ta importante. 


Dr. Pereira a papia tambe di e realidad di nos enseñansa y a 
remarca cu basa riba documento y estudio di UNESCO, nos ense- 
ñansa no ta autentico y no ta basa riba necesidad of realidad di 
Aruba. 


Alabes el a trece padilanti cu nos enseñansa no ta dirigi riba nos 
alumnonan y ta contra derecho di mucha. 


Dr. Pereira a papia tocante e importancia di idioma materno y cu 
idioma ta e aspecto di mas importante cu ta determina nos como 
hende; niun idioma no ta miho, mas bunita of mas importante cu 
otro. Pa cada pueblo su idioma ta un tesoro bibo masha grandi 
y cu ta via su idioma un pueblo ta pasa conocemento, historia y 
cultura di un generacion pa otro y si un idioma muri, ta henter un 
cultura, historia y herencia ta bay perdi. 


A finalisa e prome encuentro cu ehercicio activo na unda e 
maestronan a conecta cu otro y a crea diferente Comunidad 
Professional di Siñamento (CPS). 
Cada CPS ta enfoca riba diferente area specifico cu ta di impor- 
tancia pa su participantenan. En total a forma cinco CPS. Durante 
e encuentronan venidero lo sigui traha den CPS pa prepara pa 
asina sigui cu e implementacion di siña lesa y scirbi na Papiamento 
den klas 2. 


E siguiente encuentronan di preparacion mensual lo tuma luga 
dia 14 di october 2024, 25 di november 2024, 27 di januari 2025, 
31 di maart 2025 y 19 di mei 2025. Cada encuentro lo tuma 
luga bou guia di Departamento di Enseñansa Aruba (DEA) den 
operacion estrecho cu Centro di Desaroyo Profesional Continuo 
(CDPC) di Instituto Pedagogico Arubano (IPA). 


DEA ta gradici e diferente facilitadornan di Dienst Publike Scholen 
(DPS), Stichting Katholiek Onderwijs Aruba (SKOA) y CDPC pa 
nan aporte na e proceso di e promer encuentro pa e aña escolar 
aki y alabes DEA kier a yama danki na tur persona cu di un manera 
of otro a duna sosten na e encuentro. 


Pa mas informacion relaciona cu Enseñansa na Aruba por acudi 
na nos website www.ea.aw. 


Tambe por sigui nos den social media via nos facebook y insta- 
gram pages @educationaruba pa keda na altura di tur informa- 
cion. 


Departamento di Enseñansa cu prome encuentro di Alfabetisacion 
na Papiamento pa aña escolar 2024-2025 

MANERA cu ya ta conoci for di varios luna caba 
Departamento di Agricultura, Cria y Pesca Santa Rosa hunto 
cu Living Soil Aruba y ministerio di Transporte, Integridad, 
Naturalesa y Adulto Mayor a efectua e proyecto di 
Agroforesteria Sintropico na varios scol cu a haya e nomber 
crioyo di “Hardin di Alimentacion”. 


Un total di 12 scol a ricibi e proyecto aki. Na tur scol e reto 
di awa ta keda hunga un rol importante. Sea debi na falta di 
sistema pa colecta esaki of tambe pa falta di bari of baki pa 
colecta e awa di airco of yobida. Berdad ta tambe cu ta haci 
uzo di awa di WEB NV pa muha nan cultivo. E meta ta keda 
si pa purba na mantene e uzo di awa di WEB NV abou y ora 
cu di berdad mester. 


Practicamente tur scol y local ta dispone di airco. Ta simple- 
mente mester wordo adapta pa por colecta e awa aki. Locual 
ta e colecta di awasero, tambe tin su retonan pero no impo- 
sibel pa por realisa. 


Durante cu e proyecto di Agro Forestry tabata andando, 
varios docente y cabesante envolvi tabata boga pa un of otro 
ayudo pa haya sea bari of tanki blanco di 1000 liter. yama 
tambe como IBC Container (Intermediate Bulk Container) 
pa por cuminsa na colecta awa. 


Santa Rosa cu ta para pa e Proyecto aki, a duna di conoce 
den e periodo ey cu na momento di tin e tankinan di 1000 
liter aki disponibel nos lo informa e scolnan. 


Claro cu nos di Santa Rosa no ta disponi directamente di e 
tankinan aki pero danki na WEB Aruba NV ta haya algun tanki 
cu nos por facilita e scolnan pa nan Proyecto. Cumpliendo 
cu palabracion y sigur na un miho forma pa cada scol por 


colecta awa pa nan “Hofi di Alimentacion”. 


E tankinan di 1000 liter a keda entrega na algun scol. Pakico 
algun scol pa motibo cu segun cu nos ta ricibi esakinan for 
di WEB Aruba NV y ta depende di e cantidad cu nos ta ricibi 
nos por facilita e scolnan cu dos tanki. Dado caso lo mester 
bay tuma un tempo atrobe te ora cu tin tanki disponibel y cu 
nos ricibi nan for di WEB Aruba NV nos lo por continua cu e 
otro scolnan cu kisas falta ainda. 


E scolnan cu a ricibi e tankinan aki pa cu nan Proyecto di 
“Hardin di Alimentacion ta Puis X School, Sint Paulus School, 
Colegio Santa Filomena, IPA (Instituto Pedagogico Arubano) 
y Maria College. Tur e scolnan aki a ricibi dos tanki for di 
Deparatamento di Agricultura, Cria y Pesca Santa Rosa y 
WEB Aruba NV. 


Nos ta gradici inmensamente WEB Aruba NV pa facilita 
e tankinan aki cu nos por a reparti pa e scolnan manera 
menciona. Nos ta hopi sigur cu cada scol lo sa di haci bon 
uzo di e tankinan aki pa nan proyecto. 


Facilitando scol tanki pa awa p’e Proyecto 
di Hardin di Alimentacion 

DEN un esfuerso colaborativo dirigi pa promove divers- 
idad y inclusion den nos comunidad, Centro pa Desaroyo 
Aruba (CEDE Aruba) – BARiO UNICO, den participacion cu 
Pan American Development Foundation (PADF), a lansa un 
series comprehensivo di 4 session di trainingnan. E sesi- 
onnan aki ta diseña pa ekipa organisacionnan no-guberna- 
mental (NGO) y fundacionnan na Aruba cu conocemento y 
habilidad esencial riba diversidad y inclusion. 


E series di trainingnan a inicia diahuebs, 25 di april, cu un 
sesion interesante riba 'Cultural Sensitivity', poniendo e 
tono pa un comprencion mas profundo di dinamicanan di 
diversidad cultural. 


E di dos sesion, cu a tuma luga dia 20 di mei, a enfoca riba 
e posibel desafionan cu studiante migrantenan ta enfrenta 
ora di adapta na un pais nobo. Esaki tabata un tayer facilita 
pa VeneAruba, basa riba nan experencia di trabou cu studi- 
ante migrante den nan programa despues di scol. 


E di tres sesion di training a cubri e tema di mecanismonan 
di proteccion pa migrantenan y refugiadonan. Esaki tabata 
un sesion informativo facilita pa UNHCR, cual a subraya e 
importancia di proteha e derechonan y bienestar di migran- 
tenan y refugiadonan. 


E series a finalisa cu un sesion informativo riba Monitor y 
Evaluacion (M&E), cu a enfoca specificamente riba midi 
impacto social. Dahariana Evertsz a facilita e sesion aki, 
enfatisando e importancia di accountability (responsabi- 
lidad) y practicanan basa riba evidencia den proyectonan 


social. 


CEDE Aruba y BARiO UNICO ta extende nan gratitud sincero 
na tur facilitadornan y partnernan cu a contribui na e exito 
di e iniciativa aki: Universidad di Aruba pa su compromiso 
na avansa educacion y inclusividad, y John F. Kennedy 
Education Centre Aruba pa su generosidad den hospeda e 
series di trainingnan. 


Pa medio di e sesionnan di trainingnan aki, BARiO UNICO 
a logra yega 31 diferente organisacion y 55 beneficiario. E 
organisacionan aki, cada un cu diferente mision y grupo di 
enfoke, lo hunga un rol fundamental den distribui e cono- 
cemento entre varios subsectornan di e sector social riba e 
isla. 


BARiO UNICO ta sigui sirbi como e team organisatorio pa e 
sesionnan di trainingnan aki, facilitando conexionnan entre 
organisacionnan riba e isla y facilitadornan cu experticio 
riba nan tereno, promoviendo un ambiente di desaroyo y 
colaboracion. Un di e metanan crucial di e proyecto aki ta pa 
fortalese e comunidad di nos isla, duna centronan di bario y 
otro organisacionnan e recurso y hermentnan necesario pa 
crea un impacto social positivo. 


CEDE Aruba y BARiO UNICO ta comprometi pa sigui ofrece 
tayernan continuo riba diferente topiconan relevante pa 
NGOnan y fundacionan. Pa mas informacion tocante futuro 
sesionnan di trainingnan y con pa participa na esaki, por 
tuma contact cu CEDE na 5827666 of via email na barion- 
anunico@cedearuba.org. 


Pa fortalece NGO y fundacion na Aruba 


CEDE y PADF cu serie di training riba diversidad y inclusion 

TUR e seis islanan- Aruba, Boneiro, Corsou, Saba, St. 
Eustatius y St. Maarten a tuma medidanan unico y proac- 
tivo pa atende cu e retonan cu nan rifnan ta enfrentando. 
E esfuersonan di restauracion door di e organisacionnan 
local di corservacion di naturalesa a keda presenta durante 
e Dutch Caribbean Nature Alliance (DCNA) Workshop di 
Restauracion di Rif recien y nan ta critico pa sigura salud 
y duracion di bida di e tesornan di bou awa aki pa hopi aña 
mas. 


Aruba: Construyendo un Futuro pa e Rifnan di Coral 
E esfuersonan di restauracion di rif di Aruba ta wordo lidera 
pa Aruba Conservation Foundation (ACF), cu ta trahando 
activamente pa rebiba y sostene e ecosisteman di coral di 
e isla. Un di e iniciativanan principal ta e proyecto nobo 
“Turning the Tide”, financia pa RESEMBID den colaboracion 
cu Wageningen University & Research. E proyecto ta uzando 
rif artificial cu ta poni na 3 diferente luga den fondo di lama 
di Parke Marino Aruba. 


E rifnan artificial ta recrea e structura dimensional cu 
e speransa cu esaki lo por yuda recupera e especienan 
herbivoro principal. ACF tambe ta haya sosten di e trabou 
di ScubbleBubbles y University of Aruba, cu ta mantene 
guarderia di coral y ta haci limpiesa regular di beach y rif. 
Tambe tin un trabou nobo excitante cu nan colaboracion cu 
Metabolic Foundation pa traha un mapa di e fondo di lama. 


Boneiro: Un Lider Global den Preservacion di Rif 
STINAPA Bonaire a implementa un di e sistemanan di area 
marino proteha (MPA) di mas excitoso di Caribe, cu tabata 
crucial den preserva su rifnan di coral. Ademas, Reef Renewal 
Foundation Bonaire (RBFB) ta na prome luga den e esfuer- 
sonan di restauracion, estableciendo guarderia di coral cu 
ta entre e mas avansanan den e region. Ademas di planta 
miles di coral tur aña, RBFB ta mehora e diversidad genetico 
di e especienan vulnerabel via nan programa di cria coral. 
Partnershipnan adicional cu partnernan internacional ta 
mehora diversidad genetico di e especienan vulnerabel via 
nan programa di cria coral. 


Ademas di e partnershipnan cu partnernan manera STINAPA 
Bonaire, Wageningen University and Research, Florida State 
University y Rasster Lab, e organisacion local di conserva- 
cion di naturalesa a logra integra monitor basa riba ciencia 
den su esfuersonan di maneho, loke a haci e organisacion 
aki un lider den e area di conservacion di coral. Blijdorp 
(RoffaReefs)ta investigando formanan nobo inovativo pa 
mehora e poblacionnan di pisca local y e proyecto aki ta 
cofinancia pa WWF-NL. 


Corsou: Acercamento Inovativ pa Restauracion di Rif 
E actividadnan di Corsou pa restauracion di rif ta wordo 
conduci pa un combinacion di investigacion cientifico y 
participacion di comunidad. Carmabi Foundation, den colab- 
oracion cu Curaçao Marine Park, Reef Renewal Curaçao y 
Branch Coral Foundation ta pionero di diferente tecnica 
inovativo den restauracion di coral, incluyendo microfrag- 
mentacion y uzo di substrato diseña pa mehora crecemento 
di coral. E tecnicanan aki a ser desaroya den colaboracion 
cu expertonan internacional, incluyendo investigadonan 
di SECORE International y University of Miami. E esfuer- 
sonan di restauracion di Corsou tambe ta involucra dive- 
shops local manera Ocean Encounters y Dive Division, cu ta 
contribui na e esfuersonan di planta y monitor e salud di e 
rifnan. Programanan di educacion publico y di divulgacion, 
cu sosten di organisacionnan local di conservacion di natu- 
ralesa y di University of Curaçao ta esencial pa promove un 
cultura di custodia marino entre residentenan y bishitan- 
tenan. 


Saba: Proteha e "Reina Incontamina" 
Saba Conservation Foundation ta maneha Saba Marine Park 
y Saba Bank, cu a yuda mantene e integridad di e ecosistema 
marino di e isla. Iniciativanan pa restauracion di coral na Saba 
ta wordo apoya pa partnership cu universidadnan manera 
Wageningen University & Research and Van Hall Larenstein 
University of Applied Science, y e proyecto di restauracion 
di coral di e gobierno Hulandes, Nature and Environmental 
Policy Plan (NEPP). E esfuersonan aki ta enfoca riba estab- 
lecimento di guarderia di coral pa multiplica especie di coral 
menasa, y tambe investigacion di vanguardia riba restau- 
racion di herbivoronan, por ehempel e Diadema II project 
cu ta traha pa compronde recuperacion y restauracion di e 


Iniciativa di e Islanan pa Restaura e Rifnan di Coral 

poblacionnan di Diadema antillarum. SCF tambe ta colabora 
cu operadonan di dive shop local, manera SeaSaba, pa invo- 
lucra e comunidad den actividadnan di monitor y restaura- 
cion di rif, asegurando cu e rifnan di Saba ta keda virgen y 
bibo. 


St. Eustatius: Rebibando Rif di Coral Mediante Participacion 
di Comunidad 
St. Eustatius a participa activamente den restauracion di rif 
door di e trabou di St. Eustatius National Parks Foundation 
(STENAPA). 


STENAPA su proyecto di restauracion di coral den pasado a 
enfoca riba cultiva y planta coral STENAPA awor ta enfoca 
riba restauracion di herbivoro cu su proyecto NEPP Coral 
Reef Restoration. Statia a experencia un bahada for di 25% 
di cobertura di coral duro na menos cu 2.5% den e ultimo 
20 añanan. Awor aki, e rifnan ta domina pa macroalgas cu 
ta competi cu coral pa e espacio riba rif y ta preveni larva di 
coral keda. Traha poblacion di herbivoronan clave manera 
bushi di lama di spina largo Diadema antillarum be ACF ta 
tambe di sumo importancia pa duna e coral espacio pa y 
crese. 


E proyecto di restauracion aki ta wordo ehecuta den colab- 
oracion cu profesionalnan di restauracion y investiga- 
donan y den futuro lo inclui otro herbivoro complementario. 
Actualmente STENAPA a cambia su enfoke cu e Proyecto 
di Restaurashon di Rif di Coral di NEPP cu ta den curso 
pa e cultivacion y liberacion di herbivoro principal manera 
Diadema antillarium. 


E herbivornan aki ta pastorea riba e rifnan y consecuent- 
emente ta baha e cobertura di alga riba e rifnan, liberando 
un espacio crusial pa e recrutanan di coral keda. E cobe- 
rtura di coral mester mehora riba e rifnan despues di un 
caida drastico di 25% na 1% den e 20 añanan entre 1999 
y 2001. Envolvimento di comunidad ta un pilar fundamental 
di e strategia di restauracion di Statia, cu scolnan local y 


boluntarionan cu ta siña di e actividadnan di conservacion 
di rif. E programa educativo organisa pa STENAPA tin como 
meta pa construi capacidad local pa maneho di coral a largo 
plaso y promove un conexion profundo entre e comunidad y 
nan medio ambiente marino. 


St. Maarten: Esfuersonan Colaborativo pa Recuperacion di 
Rif 
Na St. Maarten, Nature Foundation St. Maarten ta hunga un 
papel importante den restauracion di rif di coral, colabo- 
rando cu partnernan local y internacional pa mehora nan 
esfuersonan. E fundacion a establece guarderia di coral 
rond di e isla, cu un enfoke particular riba restauracion di 
poblacion di coral di eekhorn y staghorn. 


E esfuersonan aki ta ser sosteni pa partnership cu St. 
Maarten Nature Reserve, EPIC (Environmental Protection in 
the Caribbean), institucion academico manera University of 
St. Martin y University of the Virgin Islands. 


Nature Foundation tambe ta traha estrechamente cu empre- 
sanan local, incluyendo centronan di centronan di dive 
manera Dive Sint Maarten, pa involucra nan den esfuerso 
pa planta y monitor coral. Campañanan di educacion y 
informacion publico, cu e partnershipnan aki ta sostene tin 
como meta aumenta conciencia di importancia di e rifnan di 
coral y anima e habitantenan y e turistanan pa practicanan 
sostenibel. 


Frente Uni pa Restauracion di Rif 
Coral reef ta enfrenta varios menasa serio, for di cambio 
di klima, especie invasivo, polucion te sobresalvamento. 
Proteccion di e rifnan aki mester bay mas leu cu solamente 
restauracion, ya cu trata e problemanan aki hunto cu esfuer- 
sonan continuo lo ta esencial pa proteha completamente e 
ecosisteman vital aki. 


Durante e DCNA workshop aki a sali na cla cu tin necesidad 
pa mehora colaboracion y comparticion di conocemento 
entre e islanan. 
Trahando hunto nos por haci uso di e poder di nos exper- 
tonan local pa eleva proyectonan riba e islanan. DCNAta 
explorando e siguiente pasonan pa facilita esaki ainda mas, 
por ehempel, e establece e Programa di Conservacion y 
Restauracion di Habitat Clave cu lo abarca tur e seis islanan 
y lo inclui habitatnan di rif di coral. 


E workshop aki a wordo financia pa Ministerio di Agricultura, 
Naturalesa y Calidad di Alimento (LNV) y cu sosten di Dutch 
Postcode Lottery. 


E potretnan hunto cu e articulo aki tin nan derecho reserva 
p'e autor. 

DEN e ultimo dianan Cuerpo Policial di Aruba a bin ta tuma 
nota di un pagina social riba Instagram cu yama “auacon- 
fessions2.0”. 


Den un forma anonimo cierto commentarionan ta wordo 
publica riba e pagina aki. 
Nos a tuma nota di cierto commentarionan cu por ta casti- 
gabel pa ley y cu por tin consecuencia grave pa esnan cu ta 
publica e commentarionan aki como tame pa e moderador 
di e pagina aki. 


Cuerpo Policial di Aruba ta manda un advertencia fuerte na 
cualkier persona cu ta usa e rednan social cu no lo tolera 
tipo di commentarionan cu contenido di violencia mirando 
cu esaki por tin consecuencia serio y negativo pa esnan 
envolvi. 


Cuerpo Policial na su turno tin atencion riba tipo di pagi- 
nanan aki cu nan contenido cu por ta castigabel pa ley 
manera menciona y sigur lo bai actua contra esakinan. 


Nos NO ta tolera violencia 


Polis cu advertencia serio tocante rednan social 

RECETA DI DIA 


GINGERBREAD CHAFFLES 


ChafÒes a gana popularidad den e ultimo aña, specialmente 
entre esunnan cu ta busca alternativa abao den carbs. 
Nan ta un combinacion perfecto entre e wafÒe y un base di 
keshi, loke ta haci nan iresistiblemente crunchy pafo y suave 
paden. Añadiendo e condimentonan caracteristico di ginger- 
bread, manera cane, ginger y nootmuskaat, nos ta haya un 
dushi version festivo cu lo yena bo cushina di aroma calido 
y acogedor. Nan ta perfecto pa desayuno of como dessert! 


Ingrediente: 
1 webo 
½ cup di keshi mozzarela raspa (of keshi crema pa un textura 
mas suave) 
2 cuchara di hariña di almendra 
½ telep di baking powder 
½ telep di cane mula 
¼ telep di ginger mula 
¼ telep di nootmuskaat 
¼ telep di clabo mula 
1 telep di sucu artificial (bo por uza eritritol, stevia of sucu 
di coco) 


½ telep di extracto di vanila 


Instruccion 
1. Prekeinta bo wafÒemaker of mashin pa traha chafÒes 
2. Den un comchi mediano, bati e webo y añadi e keshi raspa. 
Mescla bon te ora cu nan combina. 


3. Añadi e hariña di almendra, e baking powder, e condimen- 
tonan (cane, ginger, nootmuskaat, clabo) y e sucu artificial. 
Mescla te ora bo haya un mas uniforme. 
4. Agrega e extracto di vanila y mescla un biaha mas. 
5. Basha e mescla den e wafÒemaker, sigurando pa no yena 
dimas pa evita cu e plama. 
6. Cushina durante 4-5 minuut of te ora e ta bruin y crunchi. 
7. Kit'e cu ciudao y ripiti cu e resto di e mescla. 


Opcional: Bo por sirbi gingerbread chafÒes cu un poco di 
whipped cream, maple syrop abao den carbs of simplemente 
disfruta di su sabor su so. 

Fortaleza pa Famia 


Sinceramente, Pastoor Marcel Balootje 


Amor y respet ta base di integridad 


Gloria na Dios, Amor y respet ta base di integridad, ora 
nos ta stima nos ta respeta, no solamente den nos bida 
matrimonial (Efesionan 5:31-33), pero tambe den nos 
bida familiar y social. 
Un muhe stima door di su esposo ta crece den amor. 
Y un homber respeta door di su esposa, ta un homber 
respeta tur caminda. 
Muchanan cu ta respeta nan mayornan ta ricibi y duna 
respet tur caminda cu nan bay. 


Respet ta demostra ki sorto di hende nos ta, respet ta 
forma hende, respet ta pone hende madura, respet ta 
engrandece bo personahe, respet ta pone hende respeta 
bo. Respet ta base di tur amistad y unidad. 


Dios ta amor, p;esey Dios a pone amor den nos curason 
un pa otro, pasobra no laga nos lubida cu ta Dios a stima 
nos prome (Juan 3:16). Esun cu no ta stima no conoce 
Dios, esun cu no ta stima ta biba den scuridad, wanta 
door di odio, inmoralidad y falta di pordon. 


Integridad ta algo hopi solido, cu hopi hende ta haci wega 
cu ne y uz’e den politica, of nan trabao como defensa di 
nan posicion, titulo of cartera, pero integridad ta algo 
hopi anhela den bista di Dios, pasobra Dios kier pa nos 
ta integro, pasobra ora nos ta integro nos ta demostra cu 
Dios ta den nos curason y ta goberna nos bida. 


Awo ta bon pa tur hende sa lo siguiente cu hende no por 
ta integro den cos social solamente, no ta den oficina of 
na trabao nos mester ta integro , pero nos bida spiritual 
tambe mester conoce integridad y santidad. 


Pasobra hopi ta kere cu integridad por wordo cumpra cu 
estudio of placa y ta pensa pasobra mi ta financieramente 
bon mi ta integro y esey no ta berdad. 


Esaki ta berdad y boluntad di Dios cu no tin nada di haber 
cu husgamento (1Thesalonisensenan 4;3-8) 
(Romanonan 1:18-32) (Galationan 5:19-21). 


Por ehempel; Ta dificil pa un homber of muhe ta casa y 
nan tin byside y ta kere cu nan ta integro. 


Ta dificil pa un homber of muhe ta soltero y e tin diferente 
hende den su bida y ta kere cu e ta integro. 


Ta dificil pa un hende tin dobel indentidad y a rechasa of 
bandona Dios y ta kere cu e ta integro. 


Ta dificil cu un hoben sea mucha homber of mucha muhe 
ta biba den rebeldia completo contra su 
mayornan y ta kere cu e ta integro. 


Ta dificil pa un hende ta uza y bende droga y ta kere cu e 
ta integro, pasobra uzo di droga no ta boluntad di Dios. 


Ta dificil pa un hende ta bebe alcohol tur dia y su actitud 
hopi biaha ta laga di desea ta kere cu e ta integro. 


Un homber cu ta bati su muhe y maltrata su yiunan no por 
ta integro. 


Mescos cu un muhe cu ta maltrata su esposo y su yiunan 
no por ta integro. 


Den Mateo 4:1-11 Hesus ta demostra na nos tur con El a 
mantene Su integridad dilanti di Su Tata y dilanti di nos 
tur awe. 


Hombernan den Bijbel cu tabata integro; Hose yiu di 
Jacob, Job, Daniel, Pablo. 

DEN e historia di Iglesia Catolico poco personahe a laga 
un marca asina profundo y duradera manera "San Cirpriano 
di Cartago". Nos ta conmemora su memoria dia 16 di 
september, celebrando no solamente su bida di santidad y 
curashi, sino tanbe su contribucion esencial n'e pensam- 
ento teologico y n'e unidad di iglesia den tempo di crisis. 


San Cipriano di Cartago, un di e Pastoornan grandi di Iglesia, 
ta un figura emblematico di e fe cristian den siglo III. Su bida 
y legado ta refleha un compromiso inkebrantabel cu e prni- 
cipionan cristianismo, como tambe un dedicacion ehemplar 
n'e pastoral y n'e defensa di ortodoxia. Naci cerca di aña 
200, den un famia noble di Cartago, Cipriano a converti na 
cristianismo den e madurez di su bida, experenciando un 
transformacion radical cu lo hib'e na converti den un di e 
lidernan mas influyente den su tempo. 


Na caminda pa santidad 
Prome cu su conversion, Cipriano tabata un homber di posi- 
cion y rikesa, dedica na letra y pensamento filosofico. Su 
conversion na cristianismo tabata un acontecimento deci- 
sivo den su bida, marcando e comienso di un compromiso 
ferviente cu fe. Poco despues di su bautismo, el a wordo eligi 
como obispo di Cartago, un funcion cu el a asumi cu gran 
responsabilidad y dedicacion. 


Defensor di unidad y fe 
Durante su papado, Cipriano a enfrenta un cantidad di 
reto. Un di esunnan mas significativo tabata e cuestion di e 
"lapsinan", cristian cu a renuncia na nan fe bao di e presion 
di persecucion. 


Cipriano a defende e reconciliacion y inclusion di e peni- 
tentenan den e comunidad eclesial, enfrentando cisma y 
disputa interno cu tabata pone e unidad di iglesia na peliger. 
Su postura tabata defende cu iglesia mester ta un luga di 
misericordia y restauracion, na luga di un institucion severo 


y excluyente. 


Cipriano tambe a opone firmemente n'e cisma lidera pa 
Novaciano, un antipapa cu tabata promove un vision mas 
estricto di e disciplina eclesiastico. Su defensa di e unidad 
di Iglesia y su rechaso di division interno a demostra su 
compromiso firme cu integridad di e fe cristian. 


Martirio y legado 
E curashi di San Cipriano den e defensa di fe tabatin un 
costo personal. Bao persecucion di emperador Valeriano, el 
a wordo aresta y condena na morto. Na aña 258, Cipriano a 
wordo martilisa, entregando su bida p'e causa di Cristo. Su 
morto tabata un testimonio poderoso di su fe inkebrantabel 
y su dedicacion na servicio di iglesia. 


San Cipriano ta recorda no solamente como un martir, 
sino tambe como un teologo profundo y un lider pastoral 
ehemplar. Su escritonan, cu ta inclui tratado riba e unidad di 
iglesia y e naturalesa di bautismo, ta sigui ta studia y venera 
den Iglesia Catolico. 


E legado di San Cipriano di Cartago ta sigui bibo den Iglesia 
di awe. Su bida ta un testimonio di e fe inkebrantabel, e 
unidad y e misericordia cu mester caracterisa n'e comun- 
idad cristian. Dia 16 di september, Iglesia ta celebra San 
Cipriano, gradecido pa su ehempel di liderazgo y curashi 
y reflexiona riba su enseñansa y su sacrificio, cu ta sigui 
inspira e generacionnan di creyente. 


Defensor di Unidad y Martir di fe 


Awe ta dia di San Cipriano di Cartago 


41 
Dialuna 16 september 2024 
OBITUARIO 
AWEMainta 


“Señor ta mi wardador, mi’n tin falta di 


nada 


Den cunucu di yerba berde e ta pone mi 


sosega. 


E ta hiba mi na awa trankil, 


Pa mi bolbe haya forsa”. 


Salmo: 23 


Nos ta anuncia fayecimento di: 


Rosini U. Ras 


Mihor conoci como: “Dufy” 
*13-09-1964 - †12-09-2024 


Acto di entiero lo wordo anuncia despues. 


Mi no a muri, ta p'esey mi no a bisa ayo 


Mi a djis habri mi halanan y bula bay keiro 


Boso a keda atrás. No laga tristesa domina boso. 


Keda uni un cu otro pa mi alma, esey lo ta un alegría. 


Recorda mi cu hopi amor. 


Cu profundo tristesa, pero agradecido pa tur su alegría y gran 


amor cu e la duna na tur esnan rond di dje, nos ta participa 


fayecimento inespera di nos defunto stima: 


Roberto Rubin Quandus 


Cariñosamente yama “Binchi” “Gordo” 


*26 Augustus 1963 – †10 September 2024 


Na nomber di su: 
Esposa: Gertrudis Quandus-Tavarez 


Mayornan: †Susana Arrindel; †Dominico Quandus 


Manera Yiu: Maraijke Tavarez; Nicauris Tavaraez 


Rumannan: †Jossy y †Rubeta Quandus; Irene Quandus; Hum- 
phrey Quandus y Linda Mendoza; Edith y Jan Groenendaal; 
Jacky Quandus 


Suegra: Sra. Maria Tavarez 
Suanan: Joselo Tavarez y Ramona Santana; Julio y Candida 
Tavarez 


Sobrino y sobrinanan: Annie y Jesus Labastidas y famia; 
Daniel y Kassandra Quandus y famia; Marjoline Quandus; 
Genesis Quandus; Angelo y Marije Groenendaal y famia; 
Rosita y Albert Bos y famia; Jordan Wernet; Cathline Wernet 
y Jonathan Heyliger 


Omo Grandi: 
Pedro de la Cruz y Famia 


Ihanan: Maraijke Tavarez; Nicauris Tavarez; Jordan Wernet; 
Cathline Wernet; Jendry Matos 


Tanta y Omo nan, primo y primanan, su amigonan di cas, 
bisiñanan, coleganan di trabao di Alhambra, Divi, Tamarijn y 
Champagne Carnival Group 


Famianan: Quandus, Tavarez, Ramirez, Arrindell, Tachi, 
Sanchez, Groenendaal, Labastidas, Seelochan, Veentjer, Bos, 
Wernet, Mendoza, Luidens, de la Cruz y demás famia na Aru- 
ba, Santo Domingo, Spaña, New York, St. Maarten, y Hulanda 


Ta invita pa asisiti na e acto di entiero cu lo tuma lugar dia- 
mars 17 di september 2024, na Royal Funeral Home, di 2 pm 
pa 4 pm, y despues nos lo hiba Roberto na su ultimo lugar di 
sosiego na santana na Sabana Basora. 


Famia ta pidi si tur hende por bisti na blanco. 


Nos ta pidi nos disculpa si den nos tristesa nos por a lubida un 
of otro famia. 
Nos ta lamenta cu despues di entiero no ta ricibi bishita na 
cas. 


“Señor ta mi wardador, mi’n tin falta di 


nada. 


Den cunucu di yerba berde e ta pone mi 


sosega. 


E ta hiba mi na awa trankil, 


pa mi bolbe haya forsa”. 


Salmo: 23 


Cu dolor na nos curason, nos ta par- 
ticipa fayecimento di nos ser stima: 


Sra. Florentina M. Dirksz 


Cariñosamente yama “Ruby of Bibi” 


*15-12-1949 - †08-09-2024 


Acto di entiero lo wordo anuncia despu- 


es 


TATA Todopoderoso, acepta e cruz di mi 
edad y e peso di e dianan aki. 


Den bo misericordia, Bo a laga mi yega te n'e 
bunita edad di 81 aña. Compaña mi awo ora mi 
curpa no ta obedece mi mas. Laga bo gracia 
sea mi garoti y bo bendicion forsa di mi pianan 
Bo palabra luz di mi wowonan. Señor, laga mi 
curazon bati pa Bo so, te na momento cu Bo ta 
determina y haci mi alma sinti y disfruta di bo 
Bendicion, Gracia, Pordon y bo Amor. 


Cu conformidad mi ta acepta e cruz di mi 
malesanan y di tur e sufrimentonan. Aki mi ta 
ofrece Bo como ofrenda, pa gradici Bo mi bida 
y pa pidi Bo bendicion, pa mi famia y mundo 
henter. 


Bendiciona Bo ta, Señor pa tur e dianan cu mi 
a mira e solo sali mainta y baha tur atardi, 


Bendiciona Bo ta, pa bo amor y misericordia cu 
a compaña mi henter mi bida; Bendiciona Bo 
ta, mi Dios Tata Todopoderoso, pa tur locual 
cu Bo a permiti mi haci y keda sin haci. 


Awo duna mi, forsa y pasenshi den mi debil- 
idad, di sigui Bo cu fieldad 


Na tur mi fanaticada: cu aña 2024 Dios sa di 
bendiciona boso RICAMENTE. 


Hiacintha Thijsen-Trimon 


Oracion pa nos 
grandinan 2023 


